بەیانیان بۆ ماوەی 10 خولەک ئەم راهێنانە بکە – Takalami | تكلمي\nبەیانیان بۆ ماوەی 10 خولەک ئەم راهێنانە بکە\nبەشێکی زۆر لەو خانمانەی کێشیان زیادی کردووە و دووبارە چەوریان تواندووەتەوە، پێستیان شل بووەتەوە ئەمەش پێی دەوترێت “سیلویت”، بەتایبەت ران و قۆڵ و ورگ.\nئەو خانمانەی پێستیان تووشی ئەم حاڵەتە بووە، دەتوانن رۆژانە بەیانیان کاتێک لە خەو هەڵدەستن بۆ ماوەی 10 خولەک ئەم راهێنانە ئەنجام بدەن، بێگومان لەپاش دوو هەفتە یان مانگێک هەست بە جیاوازی دەکەن.\nبەرێکی بووەستە، قاچەکانت بکەرەوە هاوشێوەی وێنەکە پاشان بۆ ماوەی سێ خولەک نزم بەرەوە و دووبارە رێکبەرەوە.\nبەرێکی بووەستە قاچەکانت نزیک بێت لەیەکەوە، پاشان دەستەکانت جووت بکە و بەرەو پێشەوەی بەرە لەگەڵ قاچێکت، هەوڵبدە بۆ ماوەی سێ خولەک ئەنجامی بدە.\nلەسەر پشت پاڵبکەوە، پاشان بۆ ماوەی چوار خولەک هەوڵبدە قاچێکت بۆ سەرەوە بهێنیت، بە پێیەکەی تر لەسەر ئەژنۆ بووەستیت هاوشێوەی وێنەکە.\n# وه‌رزش #خانمان #هوشیاری_ته‌ندروستی\nنوسینەوەی خود———- ژن\nسه‌نای 19 ساڵ به‌هۆی باوه‌ژنه‌كه‌یه‌وه ته‌ڵاق ده‌درێت


ئـەگـەر فـریانەکـەوین کـارەسـات بـەڕێـوەیـە\nڕۆژ لـە دوای ڕۆژ کـۆمـەڵـگـەی کـوردی بــە رەو هـەڵـدێــرو لادەری چـێـوارچـێـوەی شــەرعـی و\nکــلتـورو داب و نەریتی ڕەســەنی کــوردی دەچــێـت، کـەسـانێـکی عـاقـڵ ئـارەزوو ئـەمـە بـە کـرانـەوەو پـێشـکـەوتنـی کـۆمـەڵـگـا دادەنـێــن،\nبــە عـەقـڵی ئـەوان بـێ ڕەوشـتـبـوونی کــۆمـەڵـگـا وەرچـەرخانێـکی گـەورەیـە بــۆ بـەرەوپێشڤەچوونی کــۆمـەڵــگــا.\nنـیـشـانـەو کــاریـگـەریـەکـانـیـش هـەنـوکـە بەشێکیان بــونـەتـە واقـیـع، بـۆیـە ئـەگـەر فـریـا نـەکـەویــن کـۆمـەڵـگـایـەکـی سـەرتـاپـە دوور لــە هـەمـوو بـەهـایـەکـی ئـاینـی و کـۆمـەڵایەتی و کولتوری و مرۆڤی و مرۆڤ دۆستی دێتەبوون.\nجیـلێـک بـەڕێـوەیـە کـوێـرانـە ڕەفتـار دەکـات و\nبـە چـاویـلـکـەی ڕەشەوە لـە هـەمـوو بـەهـایـەک دەڕوانێت، دواجـار ئـەم جـیـلـە هـەر دامـەزرەوایـەک و بـەرپـرسیـارەیـەتێکـی بـکـەوێتـە ئـەستـۆ هـێـندەی تـر نیشتیمان بـەرەو داروخــان و وێــران بـوون دەبــات.\nئــەگــەر سـەرنـج بـدەیـن لــە هــەڵــسـوکـەوتـوو وتـەو کــردارەکـانــی ئـــەم جـیـلــەی بــەڕێــوەیــە، هــەمــوو ڕەفـتارەکـانیـان تـەقـلـیـدو لاسـایـی کــەرەوەی وڵاتـانی ڕۆژئـاوایـە کـە بـە هـیـچ شێـوەیـەک نـاگـونجێن لـەگەڵ کـۆمـەڵـگـەی کـوردیدا.\nچـونکـە هـەر ئـەوجــۆرە ڕەفتـارانـەش بـوونـە هـۆی وێرانبون و داروخانی ئەخـلاقـی وڵاتـانی رۆژئـاوا کـە کـەس نـەزانێت کـێ دایکـیەتـی و کـامـە بـاوکـیـەتـی.\nجیـلێـک نـە جـەمـی دیـارە نـە دەم ، شـەو بـێـدارە وەک شـەمشـەمــە کــوێــرە ڕۆژیـش لــە غـەفـڵـەتــی خـەو، ئـاڵـودەبـوو بـە نێرگـلـەو سـۆشـیال میدیاو هــەزاران شتـی تـر لـێ سـەیـرە! خـۆ بـە ڕۆشـنـبیـرو پێـشکـەتـوو خـواز لە قەڵەم دەدەن لـەســەر هـەمـوو شتێـک قــسـە دەکـەن و لــە مەجــلیس حــیساب بــۆ دایــک و بــاوکیــان نــاکەن و پــێش ئــەوان دەدوێــن قـسـەی کـەسـانـی زانـاش لای ئـەوان فـلـسێـک نـاهـێنێ.\nجیـلـێک ئـەمـڕۆ زەواج دەکـات بـەیـانـی جـیـا دەبێتەوە\nجـیـلـێـک زانــاو پـسپـۆڕ لــە لاسـایـی کــردنــەوەو\nبـەکـارهێنـانـی سـۆشـیـال مـیدیـا، لــێ داتـاشـراو داتــەپـیـو لــە مـعـریـفــە.\nجـیلـێـک ئــامـادەیـە پـارە بـدات بـۆ چـوونی کۆنسێرتی گــۆرانـی بــێ بـەهـاو ئـامـادەبــوونیــان بــە هـەزراهــا کــەس، کـەچـی لــەم ئـاهـەنـگـانـەدا جـگـە لـە گـوێگرتن و گــوێ لـێبـوونـی هـەنـدێـک وشـەی پـڕو پـوچ و بێ\nمــانــاو دوور لــە بــەهــای ئــەخـلاقـی و مـعـریـفــی هـیـچـی تـر بـوونـی نـیـە.\nبــەڵام مـرۆڤ شــەرم دایـدەگـرێـت کــە دەبـینــێ کـۆرو سیـمـیناری زانــاو دکـتـۆر و نــوسـەران چـۆڵ و خـاڵـیـن،کــەچـی بــێ بــەرامـبـەرن و پــڕن لـە بـەهـاو مـعـریـفـەو زانـسـت و زانـیـاری بەسودو جــوان.\nئـــایــا چــــارەســــەر چــیـــە؟\nڕێــکـخســتنـەوەی سـەرجـەم مـیدیـاکـان بــە هــەموو جــۆرەکانیــەوە، دانـانـی یـاسـا و فـلتـەر بــۆیــان کـە گـونجاوبێ لـەگـەڵ بـەهـاو نـەریـتـەی ئـەخـلاقـی و ئـاینی کۆمەڵگا.\nڕێـگـری کـردن لــە هـێـنـانــە نـاوەوەی کـلتوری رۆژئـاوا کە بـەپـلان و بـەرنـامـە هـەنـوکـە کـار دەکـرێت بۆ تێکدانی کـۆمـەڵـگـا و لێـک تـرازانـی شـیـرازەی خـێـزان.\nگـرنـگـیدان و ڕۆڵ پـێـدان بـە کـەسـانـی زانـاو پـسپۆڕو خـەمـخـۆر\nواتــە: لـەجـیـاتـی مـێگـەل ســەرپــەریشـتـی نـوخـبـە بـکـات ئـەوان بـکـرێنە جـێـگرەوە.\nگـەڕانـەوەی ڕۆل و شـکـۆی پـەروەرشـیاران و خـێزان.\nدۆزیـنـەوەی بەدیـلـی گـونـجـاو هەلی کار بـۆ ئــەوەی گـەنجـان خـۆیـان پـێـوە سـەرقـاڵ بـکـەن.\nسـەر قـافـڵـەی هـەمـوو چـارەسـەریـەکـانیـش\nپـەروەردەیـە ئـەمـەش گـرنگـی دان بـە پـەروەردەی تـەنـدروسـت لــە ڕێـگــای مـیـدیـاو دامــەزراوە پـەروەردەیـەکـان، چـونـکـە کـلیلـی چــارەسـەرە بۆ کـۆی بـەلـبـەبـەو گـرفـتـەکـانـی کـۆمـەڵـگـا.\nئـاست لاوازی و نزمی زانستی دەرچوانی زانکۆ بۆ؟...


چین دەڵێت تایوان " گەڕیدەیە " و لەکۆتاییدا دەگەڕێتەوە بۆ نیشتیمان\nوەزیری دەرەوەی چین وانگ یی\nدیبلۆماتکاری باڵای حکومەتی چین جەختی لە سووربوونی وڵاتەکەی کردەوە لەسەر ئەوەی تایوان بخاتە ژێر کۆنتڕۆڵی خۆیەوە و وتی تایوان " گەڕیدەیە " و لەکۆتاییدا دەگەڕێتەوە بۆ نیشتیمان و پارچەیەک نیە لە شەتڕەنخ یاری پێبکرێت.\nچین تایوانی دیموکرات بە بەشێک لە خاکەکەی خۆی دەزانێت، لە ماوەی دوو ساڵی ڕابردوودا فشارە سەربازیی و سیاسییەکانی بۆ سەر دورگەکە زیادکردووە تاوەکو ناچاری بکات فەرمانڕەوایی چین بەسەر دورگەکەدا پەسەند بکات. ئەمەش نیگەرانی لای تایوان و ئەمەریکاش دروست کردووە.\nڕاوێژکاری دەوڵەت و وەزیری دەرەوەی چین وانگ یی لە پەکین وتی هۆکاری گرژییەکانی ئێستا ئەوەیە کە حکومەتی تایوان هەوڵ دەدات " پشت بە ئەمەریکا ببەستێت بۆ بەدەستهێنانی سەربەخۆیی " و ئەمەریکا و وڵاتانی دیکەش هەوڵ دەدەن " تایوان بەکاربهێنن بۆ کۆنتڕۆڵکردنی چین."\nوانگ وتی " ئەم کارانەن کە بوونەتە هۆی گۆڕینی بارودۆخەکە و هەڕەشەی بۆ سەر ئاشتی لە تەنگەی تایواندا دروستکردووە، ڕێکەوتنی هاودەنگی کۆمەڵگەی نێودەوڵەتی و بنەما سەرەکییەکانی پەیوەندییە نێودەوڵەتیەکانی پێشێلکردووە."\nبۆ وەڵامدانەوەی ئەمە، چین " بە ناچاری ڕێوشوێنی پێچەوانەی گرتۆتەبەر بۆ لێدان لە لەخۆبایی ئەوانەی هەوڵی سەربەخۆیی فەڕمی تایوان دەدەن."\nوتیشی " تایوان گەڕیدەیە و لەکۆتاییدا دەگەڕێتەوە بۆ نیشتیمان، پارچەیەک نیە لە یاری شەتڕەنج لەلایەن ئەوانی دیکەوە یاری پێبکرێت، چین دەبێت یەکبگرێتەوە، یەکیشدەگرێتەوە."\nجێی ئاماژەیە تایوان هەر جۆرە دەسەڵاتێکی چین بەسەر تایواندا ڕەت دەکاتەوە، هەروەها دژایەتی فشارەکانی چین دەکات، دەڵێت تەنها خەڵکی تایوان مافی ئەوەی هەیە بڕیار لەسەر داهاتووی خۆیان بدەن و چۆک بۆ هەڕەشەکان دانادەن. لەلای خۆشیەوە ئەمەریکا پشتیوانی تەواوی خۆی بۆ تایوان دەربڕیوە.


ئەم ئیدارەیەش لەبارەی راگرتنی دەوامەوە روونکردنەوە دەدات\nلەبارەی هەڵبژاردنەوە؛ نەتەوە یەکگرتووەکان لەگەڵ لایەنە سیاسییەکانی هەرێم کۆدەبێتەوە\n8316 جار خوێندراوەتەوە\nئیدارەی سەربەخۆی سۆران رایگەیاند، سبەینێ بە هۆی دابەشکردنی موچەوە لە بانکەکان و گەنجینە و ئەو شوێنانەی موچە دابەش دەکەن راگرتنی دەوام نایانگرێتەوە.\nئەمڕۆ چوارشەممە، ئیدارەی سەربەخۆی سۆران راگەیەنراوێکی بڵاوکردەوە و تیایدا هاتووە، بەهۆی هەبوونی خشتەی دابەشکردنی موچە لە رۆژی پێنجشەممە، لە بانکەکان و گەنجینە و ئەو شوێنانەی موچە دابەش دەکەن راگرتنی دەوام نایانگرێتەوە.\nبۆچی ئەمساڵ بەراورد بە ساڵانی رابردوو خۆڵبارین زیاتربووە و چڕتربووە؟\nئاماژەی بەوەشداوە، لە ناوەندی قەزای سۆران یاخود هەر قەزایەک هاتوچۆ ئاسایی دەبێت .\nراگەیەنراوەکە ئەوەشی خستووەتەڕوو، "داوا لە موچەخۆران دەکەین لەئەگەری بارودۆخی خراپی کەش و هەوا لە هەر شوێنێک وەرگرتنی موچە دوابخەن بۆ رۆژانی ئایندە".\nئەمە لەکاتێکدایە، هەر ئەمڕۆ هەریەک لە پارێزگاکانی هەولێر و هەڵەبجە و دهۆک و ئیدارە سەربەخۆکانی زاخۆ و سۆران و راپەڕین و گەرمیان بەهۆی خراپی کەشوهەوا و بارینی بەفر و ئەگەری دروستبوونی ئاستەنگ لەبەردەم هاتوچۆی هاوڵاتیاندا دەوامی فەرمی لەسەرجەم دامودەزگا فەرمییەکانی حکومەت راگیران.\nئاماژەیان بەوەشداوە، جگە لە و دامودەزگاخزمەتگوزارییانەی وەک بەرگری شارستانی و ئاسایش و تەندروستی و هەر دامودەزگایەک بەهانای هاوڵاتییانەوە دەچن دەوام راناگیرێت.\nهەروەها، وەزارەتی خوێندنی باڵا و توێژینەوەی زانستی دەوامی لە هەریەک لە وەزارەت و دیوانی وەزارەت و سەرجەم زانکۆ حکومی و تایبەتەکان راگرت.\nلە راگەیەنراوەکانی پارێزگاکان و ئیدارە سەربەخۆکان و وەزارەتی خوێندنی باڵا ئاماژەیان بەوەداوە، لەئەگەری دروست نەبوونی ئاستەنگ فەرمانبەران دەتوانن سەردانی بەشی ژمێریاری فەرمانگە و دامودەزگاکانیان بکەن بەمەبەستی وەرگرتنی موچەکانیان.


دیرۆکا پەیدابونا نیژادێ (قەومێ) کورد و راستییا نەورۆزێ - بەدەل بۆسەلی - بەهدینی\nنڤیسکار: بەدەل بۆسەلی\t وەشاندن: کانونی یەکەم 22, 2019 0\nئێرانزەمین ئانگۆ ئاریانام\nگۆتار: بەدەل بۆسەلی، www.bedelboseli.com\n2 نەڤییێن مەدییان: کورد، بەلوچ و ئازەری\n3 دیرۆکا کوردان ژ ٢ سەردەمێن سەرەکی پێکدهێت\n3.1 ١. سەدەرما چاند و زمانێ کوردێن کەڤن (قەدیم)\n3.2 ٢. سەردەما چاند و کوردێن ئەڤرۆ\n4 ٣ زمانێن سەرەکی ژ زمانێ مەدی پەیدابونە: کوردی، ئازەری و بەلوچی.\n5 ئاریەن (ئاری) کینە؟\n6 نەورۆز و نەتەوەبون\n7 هندەک دینێن ل کوردستانێ پەیدا بونە\n8 ئالایا کوردستانێ\nچاند و زمانێ کوردێن ئەڤرۆ ئاری ئانگۆ ئاریەنی یە. لێ بەلێ ل دەستپێکا دیرۆکێ دا، زمان و چاندا کوردان نە ئاری بو. نەتەوەیێ کورد ژ نژادێن وەکی( هوری، ئورارتو و ئاریەن) پێک هاتی یە. ئانکو کنێتەیا کوردان ژ چەند نەتەوەیێن کەڤن (قەدیم) تێکەلە. لێ بەلێ چاند و زمانێن دی یێن کوردان حەلیان و ئیرۆ هەمو کورد ب زمانێ ئاری دئاخڤن. ئەم دکارین بێژین هەموو زاراڤێن کوردی ژ زمانەکێ ئاری پەیدا بونە.\nدەولەتا مەدیا (مادیا) ب شۆرەشا نەورۆزێ هاتیە ئاڤاکرن. پێشیان کوردان مەدی (مادی) نژادەکێ ئاری بون و ڤێ دەولەتێ زمان و چاندا ئاری ل ناڤ هەمو کوردان بەلاڤکر. ئازەریێن راستەقینە و ژ ٢٠ ملیۆنان زێدەتر بەلوچی ئانکو خەلکێ بەلوچیستانێ ژی نەڤیێن مەدیان. ئانکو عەسل کوردن.\nئەم دێ چاڤکانیێن ڤان زانیاریان ب زانستی د ڤێ گۆتارێ دا پێشکێش بکین.\nدەما مە گۆت مەدی پێشیێن کوردانن، گەلەک ئالی دبێژن،چاڤکانیا ڤێ زانیاریێ نینە. لێ بەلێ پسمامێن کوردان بەلوچییان ئەڤ چاڤکانی پاراستی نە و ئانینە حەتا رۆژا ئیرۆ.\nوەلاتێ بەلوچییان بەلوچیستان ژ ئالیێ پاکستان، هندستان و ئیرانێ ڤە هاتیە داگیرکرن. و هەژمارا وان ٢٠ ملیۆنە. بەلوچییان ٢ پەرتوکێن خۆ یێن قەدیم حەتا رۆژا ئیرۆ پاراستی نە. د پەرتوکا عەشیرێن مەدیان دا دبێژە، بەلوچ کوردن و نەڤیێن مەدیانن.\nدەولەتا مەدیا (مەدی) ب شۆرەشا نەورۆزێ هات دامەزراندن. هندەک زانیار دبێژن، چ تێکلیا نەورۆزێ ب جەژنا بهارێ ڤە نینە. ب هزرا منێ مومکینە کو چارشەمبا سۆر یا کو ئێزدی هەیڤا نیسانێ پیرۆز دکەن، نەورۆزا راستین بە. و کورد ب خەلەتی ٢١ی ئادارێ وەکی جەژنا بهارێ پیرۆز دکەن.\nبەری کو دەولەتا مەدیا بێتە ئاڤاکرن، دەولەتا ئاشوریان سەردەست بو. تێ زانین کو گەلەک زۆردەستی ل خەلکێن دەڤەرێ دکرن. هەر وەها د دیرۆکێ دا دەولەتێن کوردان ژی د ناڤ دە هەموو دەولەتان زۆر دەستی ل خەلکێ کرنە. پێشیێن کوردان ژی ل هەمبەری زۆردەستییا دەولەتا ئاشوری سەرهلدان و خوە رزگار کرن. رۆژا رزگاری و ئازادیێ وەکی جەژن پیرۆز کرن. ئەم ژ ڤێ جەژنێ را دبێژن جەژنا نەورۆزێ. لێ بەلێ هندەک کەس جەژنا نەورۆزێ و جەژنا تۆلهلدانێ یێن کو کورد پیرۆز دکەن، تێکلی هەڤ دکەن و دبێژن، مەدیاین نەینەوا وەرگرت، رێڤەبەرێن ئاشوریان کوشتن و جەژنا نەورۆزێ پیرۆز کرن. ئەڤ گۆتن خەلەتە. ژبەر کو بەری نەینەوا ژ ئالیێ کوردان ڤە هاتیە وەرگرتن، کورد ئازاد ببون نەورۆز دهات پیرۆز کرن. پشتی سالان دەولەتا کوردان ب هێز دبە و نەینەوایێ وەردگرە. پاشایێ ئاشوریان دا کو نەکەڤە دەستێ مەدیان خوە داڤێژە ناڤ ئاگری و دمرە. ئەڤ رۆژ وەکی جەژنا تۆلهلدانێ دهێتە پیرۆزکرن و چ پەیوەندیا وێ ب جەژنا نەورۆزێ ڤە نینە. ژخۆ نەینەوا هەیڤا پایزێ هاتبو وەرگرتن و نەورۆز وەرزا بهارێ تێتە پیرۆزکرن.\nوێ دەمێ پێشیێن کوردان بۆ پارێزگاران دگۆتن کاوا. ژ بۆ رزگاریێ ٣ پارێزگارێن ئانکو کاوایێن مەدی یەکتیا خۆ دروست کرن و وەلاتێ خۆ ژ بندەستیێ رزگار دکەن. دەستانا کاوایێ ئاسنکار چیرۆکە و ل سەر بنگەها ڤێ راستیێ هاتیە ڤەگۆتن.\nهندەک لێکۆلینەر ژی دبێژن: زوهاک پاشایێ مەدیان یێ دوماهیێ یە. کاوایێ ئاسنکار زوهاک کوشت و ئەڤ دەولەتا کوردان ژ ناڤبر لەوما فارس پەسنا کاوایێ ئاسنکار دکەن.\nنەڤییێن مەدییان: کورد، بەلوچ و ئازەری\nحەتا ئەم کورد خۆ ناسنەکین، نکارین نەورۆزێ ژی تێبگەهین. لەوما ئەم ل دەستپێکێ بەرێ خۆ بدەین دیرۆکا عەسلێ نژادێ کورد.\nگۆتنا کوردستان ژ پەیڤێن کورد و ستان پێکدهێت ئەم باش دزانین کو د دیرۆکا کەڤن دا جیرانێن کوردان ژ کوردان رە دگۆتن، (کورتی، کاردا، کادوو، کاردوخ،گورد، گوت،کۆرتوخ، گۆرتای، کوردایە) -\nرامانا پەیڤا کورد وەکی چیای  و قەهرەمان  تێتە زانین.\nهەژی گۆتنێ یە کو کوردێن زازا ژ خوەرا دبێژن کرد. یەکەمین پەرتوکا زازاکی یا د دەستێ مە دە، مەولودا کو مەلایێ خاسی نڤیسێ یە. د مەولودا زازاکی دە دبێژە، ئەڤ مەولود ب زمانێ کردی هاتیە نڤێساندن.  \nرامانا پەیڤا -ستان ژی ئەڤە:\nوەلات و وار. ستان، پەیڤەکا ئاری یە. ڕهێ پەیڤا ستەند یا ئنگلیزی ژی ئەڤ پەیڤە. زمانێن ئنگلیزی، روسی، کورد، پەرسی (فارسی)، فرەنسی، هند، بەلوچ… ئارینە. \nگەلەک جاران دەما ئەم بەحسا پەیڤەکا کوردی دکەین، هندەک کەس دبێژن، ئەڤ پەیڤ فارسی یە، نە کوردی یە. تایبەت زانیارێن تورک دبێژن، ئەڤ پەیڤ هەموو فارسی نە، و کوردی نە زمانە. عەرەبی، تورکی و فارسی تێکەل کرنە و ژێرە دبێژن زمانێ کوردی. ئەڤ رامان ژ زانیاری و زانستێ دورە، ب هەستێن فاشیست بۆ ژناڤبرنا نەتەوەیێ کورد تێن پێشکێشکێشکرن. عەسلێ زمانێ کوردی، فارسی، بەلوجی، هندی، ئنگلیزی، روسی، ئیسپانی… یەکە. و ئەڤ زمان ژ یەک مالباتێنە. لەوما پەیڤێن وان دشبن هەڤ. ئەم نکارن بێژن فارسان ژ کوردان وەرگرتی یە ئان کوردان ژ فارسا وەرگرتی یە.\nزمانێن ئاری: هیند ئەورۆپی\nزمانێن ئێرانی (ئیرانی): کیردت، فارسی، بەلوچی، پەشتو، ئازەری\nبۆ نمونە پەیڤا ستێر ب ئینگلیزی ستار، ب فارسیسیتارە ب هندی ستارایە. ئەڤ پەیڤەکا ئاری یە و مالێ هەموو نەتەوەیێن ئارییە. نابێ کەسەک بێژەکوردان ژ فارسان وەرگرتییە ئان ژی فارسنا ژ کوردان وەرگرتیە.\nدیرۆکا کوردان ژ ٢ سەردەمێن سەرەکی پێکدهێت\n١. سەدەرما چاند و زمانێ کوردێن کەڤن (قەدیم)\nدەوکلەتێن خوری (هوری)\nوەسا دیارە ئەز دی چاندا کوردان یا قەدیم دپارێزن. ژبەر کو ئەم گەلەک جاران دبینن کو ئەزدی دبێژن ئەم خوری ئانکو هوری نە. براستی ژی دەما ئەم بەرێ خۆ ددەن دەستپێکا دیرۆکێ دبینین کو پێشیێن کوردان یێن پێشین خوری ئانکۆ هوری نە. چاند و زمانێ خوریان ل سەرانسەرێ کوردستانێ دهاتە ئاخفتن. وێ دەمێ گەلەک نژادێن هیری هەبون. ناڤێن وان نژادان ئەڤەنە: گوتی، مەلیدی، هەرکاری، موشکو، هەرکاری، کاردو، مانا، نایییری… پرانیا ناڤێن عەشیر و شارێن کوردان ژ زمانێ هوری نە.\nهەروەها پسمامێن خوریان ئورارتو ژی پێشیێن کوردانن. زمانێن خوری و ئورارتویان ژ یەک مالباتێ بون. وەکی بادینی و سۆرانی نێزیکی هەڤ بون. لێ مخابن رۆژا ئیرۆ هەردو زمان نەمانە و ل شونا وان کوردیا ئاری ئەم دئاخڤین.\n٢. سەردەما چاند و کوردێن ئەڤرۆ\nپێشیێن کوردان مەدی (ماد)، ئاری بون و نژادەکی بچوک بون ل کوردستانێ. پشتی دەمەکێ دبن دەستهەلات و ل سەرانسەرێ کوردستانێ بلاڤ دبن.  زمانێن خوری و ئورارتویان د ناڤ زمانێ مەدیان دە دحەلت و ژ ناڤ دجت. ب ڤێ پێڤەژۆیێ نەتەوەیێ کورد یێ ئەمرۆ پێکدهێت.\nرۆژا ئیرۆ؛ کورد، بەلوچ و ئازەری نەڤیێن مەدیان. هەژی گۆتنێ یە کو ئازەریێن عەسلی و تورک ژ هەڤ جودانە.\nبۆ نمونە گەلەک کورد ژ بۆ ئاڤژەنیێ پەیڤا مەلەڤانی بکار دئینن، ل باکورێ کوردستانێ هندەک کورد ژی پەیڤا سۆبەری بکار دئینن. مەلەڤانی پەیڤەکا ئاری، سۆ (ئاڤ) ژی پەیڤەکا خوری یە. ئەڤ پەیڤ ژ زمانێ کوردی وەکی سو دەرباسی تورکی بویە.\n٣ زمانێن سەرەکی ژ زمانێ مەدی پەیدابونە: کوردی، ئازەری و بەلوچی.\nزمانێن مەدی: کوردی، بەلوجی و ئازەری\nیەک ژ کەڤنترین پەرتوکێن بەلوجیان کوردگەلنامەکە. رامانا ناڤێ کتێبا وان نامەیا گەلێ کوردە کو ئەڤ پەرتوک سالا ١٦٥٩ێ هاتی یە نڤێسین. د ڤێ پەرتوکێ دە دبێژە کورد و بەلوج یەک نژادن. \nهەر وەها رێڤەبەرێن نەتەوەیی و لەشکەری یێن بەلوچان ناڤێ کورد ل خۆ دکەن. هنەک ژ وان کەسایەتیان ئەڤەن: عەلیشێڕ کورد، شێڕزەمان کورد، ئەنوار کورد، یارجان کورد…\nکورد و بەلوچ، کوردستان و بەلوجیستان\nئاریەن (ئاری) کینە؟\nزمانێن هند ئەورۆپی ئانگۆ زمانێن ئاری\nهندەک زانیاری دبێژن ئاری ژ قافقازیا بەلاڤی جیهانێ بونە . لێ بەلێ لێکۆلینێن زانستی یێن دوماهی ئاشکرا دکەن کو ئاری ژ باکورێ کوردستانێ بەلاڤی جیهانێ بونە (Science, Tîrmeh – 2012).\nکێم زێدە بەری ٤ هەزار سالان ئاری ژ بەر سەبەبێن جودا ژ کوردستانێ بەلاڤی ڤان وەلاتان بونە:\n– هندەک ژ وان چونە روسیا و ل وێدەرێ مان. هندەک ژی سەر روسیا رە دەرباسی ئەورۆپا بونە. ئانکو چاند و زمانێن فرەنسی، روسی، ئینگلیزی، ئیتالی، ئیسپانی، ئالمانی، سوێدی، روسی، مۆلدۆوی، ئوکراینی و گەلەکێن دی ئاری نە و ژ کوردستانێ هاتینە.\n– هندەک ئاری دەرباسی هندستان و پاکستانێ دبن، زمان و چاندا ئاریان ل ڤێ دەڤەرێ بەلاڤ دکن. \nڤان گەلان ناڤێ ئاریەن ل خۆ دکرن. دەما ئەم بەرێ خۆ ددەن کتێبا زەردەشتیان یا قەدیم ئاڤێشتایێ و کتێبا قەدیم یا (ئاڤێستا) و (ریگ ڤەدا) دبێژن واتەیا پەیڤا ئاری ئەڤە: پاک، پاقژ، ازاد، مەزن، گەورە \nناڤێ ئێران و ئیران ژ پەیڤا ئاریەن هاتیە پەیداکرن. کتێبا زەردەشتییان ئاڤێستا و یا هندستانیان ریگ ڤادا دا ئەڤ پەیڤ وەکی ئاریانام هاتی یە نڤێسین.\nنەورۆز و نەتەوەبون\nبەری کو گەلێن ئاری ل سەرانسەرێ کوردستانێ بەلاڤ دبن، دەولەتا ساکا (ئسکیت) و دەولەتا ئاشوری زۆردەستی ل خەلکێ کوردستانێ دکر. لەوما ئاری ل گەل نشتەجهێن کوردستانێ پەیمانەکێ چێدکن و ل هەمبەر زۆردەستیێ سەرهلدانێ دکەن و سەرفراز دبن، دەولەتا مەدیا ئاڤا دکەن. سەر ناڤێ ڤێ سەرفرازیێ جەژنا نەورۆزێ پیرۆز دکەن.\nد قۆناخەکا درێژ دە ئەڤ گەلێن کوردستانی زمان و چاندا ئاری قەبول دکەن و دبن یەک نەتەوە.\nهندەک دینێن ل کوردستانێ پەیدا بونە\nگەلەک کەس دزانن کو پەیڤا دین عەرەبی یە. لێ بەلێ ب عەسلێ خۆ (د کوکا خوە دا) دین پەیڤەکا ئاری یە ئانکۆ کوردی یە. بۆ نمونە، زەردوشت پێغەمبەری ژ بۆ دینێ خۆ نەدگۆت زەردوشتی، دگۆت “بەهدین”.\nڤان سالێن داوین ل شونا پەیڤا دین پەیڤا ئۆل تێ بکارئانین. هەلبەستڤانێ کورد فەقیێ تەیران د هەلبەستەکا خۆ دا پەیڤا ئۆلداش بکار ئانی یە. گەلەک کەسان هزر کرنە کو رامانا(هەڤباوەری) ددەت. لێ بەلێ ئەڤ پەیڤەکا تورکی یە و رامانا وێ هەڤرێ یە (یۆل-داش). ئانگۆ ئۆل ژ یۆل یا تورکی هاتی یە پەیداکرن.\nئانگۆ دین کوردی یە و رامانا یاسا، ئەخلاق و باوەری ددەت.\nدینێن وەکی یەزدانی (عەلەوی، ئێزدی، یارێسان) و زەرڤانی (زەمانی زورڤانی) کوردستانی نە بەریا دەستهەلاتا ئاریان هەبون. ل باکورێ کوردستانێ عەلەوی هەنە کو باوەریا وان وەک یا یارێسانانە.\nپشتی چاند و زمانێ ئاری ل کوردستانێ بەلاڤ دبن، زەردوشت پێخەمبەر دینێ ب ناڤێ بەهدین بەلاڤ دکە کو ئیرۆ ژ ڤی دینیرە دبێژن زەردوشتی. واتەیا پەیڤا بەه: باش، بهەشت، قەنجە. واتەیا پەیڤا دین ژی یاسا، قانون، ئەخلاق و باوەری یە.\nزەردوشتیێ گەلەک باندۆر(کارتێکرن) ل ڤان دینێن قەدیم کری یە و ڤان دینان ژی باندۆر ل زەردوشتیێ کری یە. گەلەک کەس هزر دکەن کو ئەزدایەتی ب عەسلێ خۆ زەردەشتی یە. لێ بەلێ ئەڤ رامانەکا خەلەتە. ئێزدایەتی بەری زەردەشتیێ هەبوو.\nئالایا کوردستانێ و سەمبۆلێن ئارییان\nئالایا کوردستانێ ژ رەنگ و نیشانێن ئاریان پێکدهێت. د دیرۆکا ئاریان دا، هەر دەم د ئالایێ دە رەنگێ سپی و ل سەر رۆژا زەر هەبو. ئەڤرۆ ژی رۆژ نیشانا کوردبونێ یە. کورد بۆ سەرۆکێن خۆ دبێژن میر. رامانا پەیڤا میر رۆژ”ە. بۆ نمونە بەری ژ دایکبونا عیسا پێخەمبەری پێشیێن کوردان ئیمپراتۆریا ب ناڤێ زیلان ئاڤاکربون. بۆ رێبەرێن وێ دەولەتێ دگۆتن میرداد. (میردادێ ١ێ، میردادێ ٢ێ، میردادێ ٣یێ…).\nمە د ڤێ گۆتارا یەکەمین دا عەسلێ کوردان ناس کر. د بەشا دویێ دا ئەم دێ ل سەر ڤێ بنگەهێ دیرۆکا نەورۆزێ یا راستەقین پێشکێش بکەین.\nئالایا کۆمارا ئاگری، ١٩٢٧-١٩٣١\nئالایا کوردتسانێ ل بۆتانێ ١٩٢٠ئان\nئالایا کۆمارا کوردستانێ، مەهاباد، ١٩٤٥\nBabîlî (Babylonians): Garda û Karda,\nÎbranî/Yahudî û Kildanî (Hebrews and Chaldeans): Kurdaye,\nوەڵامێک بنووسە\tCancel reply


Diplomatic Magazine | گۆڕان لەكوێ دەتوێتەوە؟ لەسەر شەقام یان دەسەڵات؟\nپارتی بۆ دژایەتی یەكێتی حەز دەكات گۆران بەشداری بكات و گۆرانیش لە رقی یەكێتی دەیەوێت بچێتە حكومەت.\nئەمە ئەو پاساوە سەرەكیەیە كە بڕیاربەدەستانی بزوتنەوەی گۆڕان و بەدرووستی ئەوانەی لەنێو گۆران مەیلی بەشداری حكومەتیان هەیە، رۆژانە دەیدەن بەگوێی رای گشتیدا، تاكو شەرعیەت بدەن بەو بەشدارییەی كە لە كابینەی نوێدا دەیكەن.\nپاساوی بزوتنەوەی گۆڕان بۆچونە ناو حكومەت ئەگەر لەبەرئەوەبێت لە دەرەوەی حكەمەت ناتوانن بمێننەوە و گوایە یەكێتی تەنگیان پێهەڵدەچنێت، ئەگەر لەبنەمادا راستیش بێت خاڵە لاوازەكانی زۆرترن تاكو خاڵی بەهێز.\nسەردانیكردنی وەفدی پارتی بۆ لای گۆران\nهەر بزوتنەوەیەكی سیاسی لەسەر بنەمای بەرژەوەندی و بنەما فیكری و سیاسیەكانی خۆی هەنگاوەكانی كاری داهاتوی خۆی دیاری دەكات. بەڵام دەبێت ئاگاداری ئەوەبێت كە بەرژەوەندییە هەنوكەیەكانی بەر بنەما فیكری و سیاسیەكانی نەكەون. چونكە ئەوكاتە دەیكاتە هەنگاوێكی هەڵە و بەرژەوەندیخوازانە كە ناتوانرێن پاساوی فیكری و سیاسی بۆ بهێنرێتەوە.\nلە راستیدا پاساوی بزوتنەوەی گۆڕان بۆچونە ناو حكومەت ئەگەر لەبەرئەوەبێت لە دەرەوەی حكەمەت ناتوانن بمێننەوە و گوایە یەكێتی تەنگیان پێهەڵدەچنێت، ئەگەر لەبنەمادا راستیش بێت خاڵە لاوازەكانی زۆرترن تاكو خاڵی بەهێز، چونكە سەرچاوەی بیانووەكە سەرچاوەیەكی لەرزۆك و سازشكەرانەیە، واتە لەسەر بنەمای بەهێزكردنی گۆران دانەڕێژراوە بەڵكو لەسەر بنەمایەكی ناچاری و بێ دەسەڵاتی داڕێژراوە كە نزیكی پارتیت پێ باشتر بێت لە ئۆپۆزیسیۆن بوون.\nكەواتە لەسەر ئەم بنەمایە گۆران لەنزیكی شەقام و دەنگی نارازی خەڵك و ئۆپۆزیسیۆن بوون گەشە دەكات و بەپێچەوانەشەوە لە نزیكی دەسەڵات دەتوێتەوە.\nسەرەتا كە گۆران درووست دەبێت لەلایەن نەوشیروان موستەفاوە وەك بزووتنەوەیەكی جەماوەری ، ئاوازەكانی لەگەڵ شەقام زۆرتر سازگارە تاكو لەگەڵ دەسەڵات و پۆست و پلە.\nئەمرۆ كە قۆناغێكی دیكە هاتۆتە ئاراوە و بزووتنەوەكە ئەوەی پێ باشە كە لەگەڵ پارتی رێك بكەوێت بابەتێكی سیاسی نۆرماڵە، وەك لە كۆبوونەوەكەی ئەمرۆی هەولێریاندا لەگەڵ پارتی ئەوە دەردەكەوێت.\nكۆبوونەوەی ئەمرۆی هەردوو وەفدی پارتی و گۆران\nئایا دەكرێت بزووتنەوەیەك كە لەسەر بنەمای دەنگی نارازی جەماوەر درووست بووبێت بەڵام ئێستە لە دەنگی جەماوەر و نزیكی جەماوەر بترسێت؟\nبەڵام نائاسایی بوونی ئەم بابەتە لەوێوە دەست پێدەكات كە توانەوەی بزووتنەوەیەكی جەماوەری ببەستیتەوە بە نزیكی و دووری لەدەسەڵات.\nدەكرێت دووری لەدەسەڵات لەرووی مادییەوە رووبەرووی قەیرانت بكاتەوە، بەڵام پاڵپشتی جەماوەری لەدەست نادەیت، بەپێچەوانەشەوە راستە.\nمەگەر سەردەم هەر ئەو سەردەمە نییە كە هێشتا داوا رەواكانی هاوڵاتیان نەگەشتووە بە گوێی دەسەڵاتداران و یەكێكیان دەوێت كە دەسەڵاتیان بۆ ئاگادار بكاتەوە، ئیدی بەچ بەڵگەیەك وابزانین كە گۆران لەنێو دەسەڵات دەتوانێ ئەم كارە بكات.!\nلەكۆبوونەوەكەی ئەمرۆی هەولێری پارتی و گۆران باس لەوە كراوە كە گۆران پرۆژەیەكی هەیە بۆ پارتی كە لەكابینەی نوێ لە خزمەتی هاوڵاتیاندا جێ بەجێ بكرێت.\nبەڵام ئەمەش وەك بیانویەكە و تەنها بۆ شەرعیەتدانە بۆ بەشداری كردن لە حكومەتەكەی پارتی، گەرنا كاتێك گۆران بە 25 كورسی و بەسەرۆكی پەرلەمان و چەند وەزیرێكەوە لە كابینەی پێشوو دەنگی كپ كرا، ئیدی چۆن دەتوانێ لەم خولەدا بە نیو هێندەی جاری پێشوویەوە شتێك بۆ خۆی و بۆ خەڵكیش بكات. هەروەها پارتی ئەگەر بیەوێت شتێك بكا بۆ خەڵك ئایا پێویستی بەوەیە گۆڕان پێی بڵێت؟\nبەشداریكردنێك لە حكومەت بەم شێوەیە بێت كە دەسەڵات مەرجت بۆ دابنێت، ئیدی چ ئومێدێكی بۆ گۆران تێدایە كە حاڵی لە ئێستای باشتر بكات.\nكەواتە پێشبینیەكان وادەرناكەون كە گۆران بتوانێ دەستكراوە بێت و لەگەڵ دەنگی شەقامدا بجوڵێتەوە، ئەمەش هەر لەسەرەتاوە لە مەرجەكانی پارتیدا دەردەكەوێت كە بۆ گۆرانی داناون لە كابینەی نوێدا،كە نابێت ئەندام پەرلەمانەكانی لەپەرلەمان بە ویستی خۆیان دژی حكومەت قسە بكەن و وەزیرەكانیش كەی بیانەوێت بكشێنەوە.\nبەپێچەوانەوە، پارتی بۆ دژایەتی یەكێتی حەز دەكات گۆران بەشداری بكات و گۆرانیش لە رقی یەكێتی دەیەوێت بچێتە حكومەت، ئیدی خەونی هاوڵاتی و شەقام لەكوێدا جێی دەبێتەوە كە سەرچاوەی سەرەكی بزووتنەوەكەی نەوشیروان موستەفا بوون.\nكەواتە چوار ساڵی دابێ، گۆران بە چارەسەركردنێكی موسەكین بۆ ماوەیەكی كاتی برینەكانی سارێژ دەكرێن، بەڵام پێ ناچێت دوای ئەوە ئیدی نە دەسەڵات كاری بە گۆران بمێنێت و نە هاوڵاتیش متمانەی پێ بمێنێت، بۆیە چاوەڕێ دەكرێت ئەگەرەكانی تواندنەوەی گۆران لێرەوە دەست پێ بكات.


کۆرۆنا پاریس ناچار بە ڕاگەیاندنی دۆخی نائاسایی دەکات – تۆڕی میدیایی خەڵک\nکۆرۆنا پاریس ناچار بە ڕاگەیاندنی دۆخی نائاسایی دەکات\n2020/10/01 - 9:39 PM\nوەزیری تەندروستی فەرەنسا ڕایگەیاند، لە ئەگەری خراپتر بوونی دۆخەکە و هەڵکشانی ژمارەی توشبوون بە کۆرۆنا، لە ڕۆژی دووشەممەوەی داهاتووەوە، دۆخی نائاسایی لە پاریس و دەوروبەری رادەگەیەنن.\nئۆلیڤیە فێران وەزیری تەندروستی فەرەنسا، لە پایتەختی فەرەنسا و شارەکانی نزیکی، ئاماژەکان سەبارەت بە بەرز بوونەوەی ژمارەی توشبووان، ئەوە نیشان دەدەن کە کۆرۆنا لە پەرەسەندنی بەردەوام دایە.\nفێران وتوویەتی، ڕێوشوێنی نوێ، تا راگەیاندنی باری نائاسایی و کەرەنتینە کردن لەو شارانەدا دەسەپێنن کە ڤایرۆسەکەی تێدا بەربڵاوە، ڕەنگە داخستنی باڕەکان و سنووردارکردنی کۆبوونەوەکانیش یەکێک لە رێوشوێنەکان بێت.\nوەزیری تەندروستی فەرەنسا دەڵێت؛ وڵاتەکەی پەنا بۆ سزای قورس یان زیندانیکردنی سەرپێچیکاران نابات، بەڵام ڕێوشوێنەکان توند دەکەنەوە دژ بە پەرەسەندن و بڵاوبوونەوەی ڤایرۆسی کۆرۆنا.\nعیراق، بە مووشەك هێرش دەكرێتە سەر كاروانێكی هاوپەیمانان\n2020/12/02 - 9:01 AM\nبەپێی نوێترین ئامار، نزیکی ٤٤ ملیۆن و ٤٤٣ هەزار تووشبووی کۆرۆنا لەجیهاندا چاکبوونەتەوە.\nبەپێی نوێترین ئامار لەسەرەتای بڵاوبوونەوەى ڤایرۆسی کۆرۆنا تاکو ئێستا زیاتر لە ٦٤ ملیۆن و ١٩٥ هەزار تووشبووی ڤایرۆسی کۆرۆنای نوێ تۆمارکراون.\nهەر بەپێی ئەو ئامارە، لەوماوەیەدا نزیکی ٤٤ ملیۆن و ٤٤٣ هەزار تووشبووی کۆرۆنا چاکبوونەتەوە، کە لەبەرامبەردا نزیکی ملیۆنێک و٤٨٧ هەزار کەس گیانیان لەدەستداوە، ئەوانی دیکەش لەژێر چارەسەردان.


کاسبکارێک لە خوڕەماوا بە تەقەی هێزە نیزامییەکان بریندار کرا – چاونیوز\nچاونیوز: بە تەقەی هێزەکانی ئینتزامی، هاونیشتمانییەکی خەڵکی کامیاران بریندار کرا.\nبەپێی هەواڵی گەیشتوو بە چاونیوز(ناوەندی مافی مرۆڤ بۆ ڕۆژهەڵاتی کوردستان)، لەماوەی ڕۆژانی ڕابردوودا، لە ئاکام تەقەی هێزەکانی ئینتزامی شاری خوڕەماوا هاونیشتمانییەکی کاسبکار بەناوی “فەرهاد فاتحی” خەڵکی ئاوایی “ئاهەنگەران”ـی سەربە شاری کامیاران بریندار بوو.\nهێزە نیزامییەکان بەبێ ئاگادارکردنەوەی و لەناکاو، بەگومانی پێبوونی باری قاچاغ تەقەیان لەو کاسبکارە کوردە کردووە.\nناوبراو دوای چارەسەری پزشکی لە نەخۆشخانەی شاری خوڕەماوا، گەڕاویتەوە کامیاران.\nفەرهاد، فاتحی، خوڕەماوا، کامیاران، کاسبکار، بریندار\t2021-05-17\nتاگەکانی بابەتفەرهاد، فاتحی، خوڕەماوا، کامیاران، کاسبکار، بریندار


启示录 6 CCB – ئاشکراکردن 6 KSS | Biblica\n启示录 6 CCB – ئاشکراکردن 6 KSS\n1سەیرم کرد کە بەرخەکە یەکێک لە حەوت مۆرەکەی کردەوە. ئینجا گوێم لێبوو یەکێک لە چوار بوونەوەرەکە بە دەنگێکی وەک هەورەگرمە گوتی: «وەرە!» 2تەماشام کرد و ئەسپێکی سپیم بینی. سوارەکەی کەوانێکی بەدەستەوە بوو و تاجێکی پێدرابوو، بە سەرکەوتنەوە دەرچوو تاکو سەربکەوێت.\n3کاتێک بەرخەکە مۆری دووەمی کردەوە، گوێم لە بوونەوەری دووەم بوو گوتی: «وەرە!» 4ئەسپێکی دیکەی سووری درەوشاوە هاتە پێشەوە، سوارەکەی دەسەڵاتی پێدرابوو ئاشتی لە زەویدا نەهێڵێت تاکو خەڵک یەکتری بکوژن. هەروەها شمشێرێکی گەورەی پێدرابوو.\n5کاتێک بەرخەکە مۆری سێیەمی کردەوە، گوێم لێبوو بوونەوەری سێیەم گوتی: «وەرە!» سەیرم کرد، ئەسپێکی ڕەشم بینی، سوارەکەی تەرازووێکی بەدەستەوە بوو. 6گوێم لێبوو دەنگێک لەناوەڕاستی چوار بوونەوەرەکەدا دەیگوت: «یەک مشت6:6 نزیکی 1 کیلۆ. گەنم بە دینارێک6:6 دینارێک کرێی ڕۆژانەی کرێکارێک بووە.، سێ مشت جۆ بە دینارێک، بەڵام زیان بە ڕۆن و شەرابەکە مەگەیەنە.»\n7کاتێک بەرخەکە مۆری چوارەمی کردەوە، گوێم لە دەنگی بوونەوەری چوارەم بوو گوتی: «وەرە!» 8تەماشام کرد، ئەسپێکی زەردباوم بینی، سوارەکەی ناوی «مردن» بوو، یەکێکی دیکە بە ناوی «جیهانی مردووان» دوای کەوتبوو. هەردووکیان دەسەڵاتیان پێدرابوو کە چارەکی دانیشتووانی زەوی بە شمشێر و قاتوقڕی و دەرد و بە دڕندە کێوییەکانی زەوی بکوژن.\n9کاتێک مۆری پێنجەمی کردەوە، لەژێر قوربانگادا ڕۆحی ئەوانەم بینی لەبەر پەیامی خودا و لەبەر ئەو شایەتییەی لەلایان بوو کوژرابوون. 10بە دەنگێکی بەرز هاواریان کرد و گوتیان: «ئەی یەزدانی باڵادەست، پیرۆز و ڕاست، هەتا کەی حوکمیان نادەیت و تۆڵەی خوێنی ئێمە لە دانیشتووانی سەر زەوی ناستێنی؟» 11جا هەریەکەیان جلێکی سپییان درایێ و پێیان گوترا ماوەیەک بحەسێنەوە، هەتا بەندە هاوکارەکان و خوشک و براکانیان کە وەک ئەوان دەکوژرێن تەواو دەبن.\n12تەماشام کرد کە مۆری شەشەمی کردەوە، بوومەلەرزەیەکی گەورە ڕوویدا و خۆر وەک جلوبەرگی ماتەم ڕەش هەڵگەڕا، مانگیش وەک خوێن سوور هەڵگەڕا و 13ئەستێرەکانی ئاسمان کەوتنە زەوی، وەک دار هەنجیر کاتێک بایەکی توند دەیهەژێنێت، بەرەکەی دەکەوێت. 14ئاسمان وەک تۆمارێکی لوولکراو لەبەرچاو ون بوو، هیچ چیا و دوورگەیەک لە شوێنی خۆی نەما.\n15پاشایانی سەر زەوی و گەورە و سوپاسالار و دەوڵەمەند و بەهێز و هەموو کۆیلە و ئازادێک، خۆیان لە ئەشکەوت و تاشەبەردی چیادا حەشار دا. 16بە چیا و بەردیان دەگوت: «بکەونە سەرمان تاکو لە ڕووی دانیشتووی سەر تەختەکە و تووڕەیی بەرخەکە بمانشارنەوە! 17چونکە ڕۆژی تووڕەبوونە گەورەکەیان هاتووە و کێ دەتوانێت خۆی ڕابگرێت؟»\nKSS : ئاشکراکردن 6


لە چل ساڵەیی شۆڕشی ئیسلامی لێبوردەیی بەرفراوان دەدرێت - Mehr News Agency\n25 rêbendanê 2019 - 13:09\nNews Code 24576\nبە ڕاپۆرتی ئاژانسی مێهر، ئایەتۆڵا ئاملی لاریجانی لە کۆبوونەوەی گشتی دادوەرانی ئێران وتی: ئەمڕۆ ئێمە دۆخێکی تایبەتمان هەیە و ماوەی ٤۰ ساڵە یارمەتی خوای گەورە لە پشت ئێمە بووە کە بەم شوێنە بەرزە گەیشتووین. سەرۆک کۆماری بئ عەقڵی ئەمریکا بەردەوام باسی ئەوەی دەکرد کە ساڵی نوێی زاینی شۆڕسی ئسلامی کۆتایی پێدێت، ئەم قسانە گەرچی گەوجی ئەوان نیشان دەدات بەڵام بیستنیشیان بۆ ئاگادار بوونەوە زۆر باشە.\nئەو زیەدی کرد: ئەمڕۆ دوای ٤۰ ساڵ خۆڕاگری خەڵک هەر لە پشت حکومەتەکەیان وەستاون و هۆشیارن. کۆماری ئیسلامی ئێرانیش بە هەموو هێزیەوە لە گۆڕەپانەکە وەستاوە، بڕوانن دوای ۷ ساڵ چی دیکە باسی ڕۆخانی دەسەڵاتی ئەسەد ناکەن و داوا دەکەن باڵوێزخانەکانیان لە دەمیشق بکرێتەوە. هێزی زانستی و سەربازیئێران لەمڕۆدا لە ئاستێک دایە کە دوژمن لە دوای شەڕی نەرم لە دژی ئێرانە چون شەڕی سەربازی ئێرانی پێناکرێت.\nئەیەتۆڵا لاریجانی وتی: ئەوان لە یەکەم هەنگاو شەڕی ئابووریان دەست پێ کرد و پاگەندەی فراوان لە دوای ئەوەن خەڵک لە حکومەت بێ هیوا بکەن. دەبێت ئەوە بزاین کە ئەمڕۆ هەرجۆرە خزمەتێک بە خەڵک دەبێتە هۆی پوچەڵ کردنەوەی پیلانی دوژمنان. دەبێتڕێگە نەدەین بە هۆی قەرز قۆڵە هیچ کارگە و ڕێکخراوێی بەرهەم هێنان دابخرێت.\nئەو ئاماژەی دا: ئێمە دەزانین کە لە بڕێک ئیدارەی حکومی گەندەڵی هەیە و دەبێت چارەسەر بکرێن بەڵام ئەمە بەو مانا نییە گەندەڵی سیستماتیک بێت. بەڵام لە سەر بڕوایەن کە دەبێت بە جدی ڕووبەڕووی گەنداڵی ببینەوە تاکوو دۆخی ئابووری چالاک و تەندروست بێت. ئەوەی زۆر گرنگە ئەم بابەتەیە کە دۆخی بازەڕ تەندوست بێت ئەگەرنا چۆن کرێکارێک دەتوانێت بە مووچەی کەم بژێوی ژیانی خۆی و بنەماڵەی دابین بکات. دەبێت دەوڵەت و ڕێکخراوی داد و هێزی پۆلیس بە جدیەتەوە ڕووبەڕووی گرانی ببنەوە.\nسەرۆکی ڕێکخراوی دادی ئێران جەختی کرد: دەبێت ئەم بڕوایە لە هەمووماندا ساز بێت کە زۆر بوونی زندانی لە سوودی وڵات نییە. با هەر لێرە ئەم هەواڵە خۆشەش بدەم دوای دیدارم لەگەڵ ڕێبەری باڵا، بڕیار درا کە لە ٤۰ ساڵەیی شۆڕشی ئیسلامی لێبوردەییەکی فراوان تر لە ساڵانی ڕابردوو بدرێت و ئینشائەڵا زیندانی زۆر زیاتر لە ٤۰ ساڵەیی شۆڕشی ئیسلامی ئازاد دەکرێن.\nئایەتۆڵا لاریجانی لە کۆتایدا وتی: ئەوەی پێویستە ئەم بابەتەیە کە خەڵک بەڕاستی هەست بکەن بەرپرسان دڵسۆزی ئەوان و هەموو هەوڵیان ئەوەیە کە کێشەی خەڵک چارەسەر بکەن


پێكهێنانی “پۆلیسی شەریعەت” لە لایەن ئیسلامیەكانی ئاڵمان – زاگرۆس پۆست\nماڵەوە / جیهان / پێكهێنانی “پۆلیسی شەریعەت” لە لایەن ئیسلامیەكانی ئاڵمان\nپێكهێنانی “پۆلیسی شەریعەت” لە لایەن ئیسلامیەكانی ئاڵمان\nدوو شه‌ممه 8 ئه‌یلول 2014\tجیهان, هەواڵ 78 جار خوێنراوه‌ته‌وه\nسەلەفیە توندڕەوەكانی شاری ڤووپرتاڵ لە وڵاتی ئاڵمان شەوانە لە سەر شەقام و كۆڵانەكاندا دەگەڕێن و زەخت دەخەنە سەر لاوان بۆ لەبەرچاو گرتنی بنەماكانی شەریعەتی ئیسلام.\nسەلەفیەكان بۆ ئەم مەبەستەش جلیقە بە رەنگی نارنجی لەبەر دەكەن و خۆیان وەكوو پۆلیس بە خەڵك دەناسێنن و ئەمەش بووەتە هۆی تووڕەیی كاربەدەستانی ئەو وڵاتە.\nدەوترێ لەسەر جلیقەی سەلەفیەكان نووسراوە “پۆلیسی شەریعەت”. دەوترێ وێڕای ئەوەیكە بەسەر شەقام و كۆڵانەكانی شاری ڤووپرتاڵ دا دەگەڕێن و هوشدار دەدەن خەڵك كە بنەما ئیسلامیەكان بپارێزن، دەڕۆنە نێو دووكانی شارۆمەندان و هوشدار دەدەنە سەلەفیەكان كە دەبێ ببنە سەلەفی و بنەما شەرعیەكان بپارێزن.\nپۆلیسی ئەو شارە داوا لە هاوڵاتیان كردووە كە لە ئەگەری بینینی هەر بابەتێكی لەو چەشنە ئەوان ئاگادار كەنەوە و تا ئێستا ئەو سەلەفیانە كە تەمەنیان لە نێوان 19 بۆ 33 ساڵدایە دەستبەسەر نەكراون.\nتوماس د مزیە، وەزیری ناوخۆی ئاڵمان لەمبارەوە دژكردەوەی دەربڕیوە و رایگەیاندووە كە، شەریعەت لە خاكی ئاڵمان قبوڵ ناكرێت و هیچ كەسێك بۆی نیە لە نێوی پۆلیسی ئاڵمان بە خراپە كەڵك وەربگرێت. هایكو ماس، وەزری دادی ئاڵمانیش وتوویەتی، لە وڵاتی ئاڵمان حكومەتێك لە سەر بنەمای یاسا دەسەڵاتی هەیە و جێبەجێ كردنی یاسا تەنیا لە بەرپرسیاریەتی دەوڵەت دایە، نە گرووپێك كە خۆی بە پۆلیس پێناسە دەكات.\nشایانی باسە نزیك بە 6 هەزار سەلەفی توندڕە و كەسی جیهادی لە ئاڵماندا بوونی هەیە و تەنیا لە پارێزگای نورد_راین وستفالن نزیك بە 1800 سەلەفی توندڕەو هەیە كە پێڕەوی لە ئیسلامیەكانی شاری لەندەن لە وڵاتی ئێنگلیس دەكەن كە ساڵی رابردوو لە سەر شەقامەكانی ئەو شارە مانۆڕیان دابوو.


نامه‌یه‌ک بۆ (دیاری قه‌ره‌داغی)ی هونه‌رمه‌ند | Denegkan\nHome ئەدەب نامه‌یه‌ک بۆ (دیاری قه‌ره‌داغی)ی هونه‌رمه‌ند\nنامه‌یه‌ک بۆ (دیاری قه‌ره‌داغی)ی هونه‌رمه‌ند\nPosted By: کاروان کاکه‌سوورon: August 29, 2015 In: ئەدەب2 Comments\nهاوڕێی ئازیزم، دیاری گیان!\nئێستا له کاتێکدا ئه‌م چه‌ند وشه‌یه‌ت بۆ ده‌نووسم، له‌ناو شه‌مه‌نده‌فه‌رم و له کۆپنهاگنه‌وه بۆ ڤۆینس ده‌گه‌ڕێمه‌وه. هێشتا ئه‌و نه‌شئه‌یه‌ی دوێنێ ئێواره‌ی کۆنسێرته‌که به‌ری نه‌داوم. بۆ من نووسین له‌ناو شه‌مه‌نده‌فه‌ردا چێژێکی سه‌یری هه‌یه. به‌شێکی به‌رهه‌مه‌کانم له‌ناو ئه‌و ئێتمۆسفێره‌دا چاویان هه‌ڵهێناوه. ئێستا مادام باسه‌که له‌باره‌ی هونه‌ری گۆرانییه‌وه‌یه، ئه‌وا ڕووبه‌ری چێژه‌که‌یش فراوانتر ده‌بێت.\nدوو شت وایان کردووه من هێنده به هونه‌ری تۆ سه‌رسام بم، که ده‌توانم بڵێم هه‌ردووکیان له بنه‌ڕه‌دا یه‌کێکن، به‌وه‌ی یه‌ک سه‌رچاوه‌یان هه‌یه، ته‌عبیر له تراجیدیا و ئازادکردنی جه‌سته.\nئه‌گه‌رچی (خه‌م) به‌گشتی ڕووبه‌رێکی فراوانی گۆرانیی کوردی داگیر ده‌کات، به‌ڵام مه‌رج نییه کاتێ خه‌م له ئارادایه، تراجیدیایش هه‌یه، چونکه تراجیدیا ته‌نیا له خه‌م پێک نایه‌ت، به‌ڵکو سیستێمێکی دینامیکیی سه‌ربه‌خۆیه و ئه‌وه‌ی هه‌ڵیده‌سووڕێنێت، ئازاره. به‌م شێوه‌یه جیاوازییه‌کی بنه‌ڕه‌تی له‌نێوان خه‌م و ئازاردا هه‌یه، به‌وه‌ی یه‌که‌میان داخراو و بێجووڵه‌یه، به‌ڵام دووه‌میان، واته ئازار، توانای هه‌یه سنووری خه‌م تێبپه‌ڕێنێت و به ئاڕاسته‌ی جیاوازدا بجووڵێت، بۆیه ئازار پێچه‌وانه‌ی خه‌م پێویستی به‌وه‌یه بێته ده‌رێ و خۆی له به‌رانبه‌ر ئه‌وانه‌ی تردا نمایش بکات، بگره بۆ ئه‌و مه‌به‌سته ڕێگه‌ی سه‌رنجڕاکێش ده‌دۆزێته‌وه. سه‌یر نییه ئه‌گه‌ر هه‌رچی ته‌کنیکی ده‌ربڕینی ئه‌ده‌ب و هونه‌ر هه‌ن به‌رهه‌می ئازارن. به‌م شێوه‌یه پێوه‌ندییه‌کی دیالێکتیکه‌ڵ له‌نێوان ئازار و ده‌ربڕیندا دێته دی، به‌وه‌ی هه‌تا ئازار قووڵتر بێت، پێویستی به ده‌ربڕینی قووڵتر هه‌یه. که‌واته ئه‌وه‌ی بووه‌ته ڕه‌گه‌زی سه‌ره‌کیی تراجیدیا، ئازاره، نه‌وه‌ک خه‌م. (واڵته‌ر کافمان) له کتێبی (تراجدیا و فه‌لسه‌فه)دا به شێوه‌یه‌ک له شێوه‌کان بوونی تراجیدیا به بوونی فه‌لسه‌فه‌وه ده‌به‌ستێته‌وه. واته ئه‌گه‌ر فه‌لسه‌فه له سه‌ده‌ی شه‌شه‌می پێش زاییندا له دایک بووه، ئه‌وا تراجیدیا دوای ئه‌وه به که‌متر له سه‌ده‌یه‌ک چاوی هه‌ڵهێناوه. ئه‌مه پێمان ده‌ڵێت تراجیدیا ده‌ربڕینه له قووڵایی، بۆیه له منداڵدانی فه‌لسه‌فه‌دا پێ ده‌گات. زیندووێتیی ئه‌ده‌ب و هونه‌ری ئه‌گریکی بۆ ڕه‌گه‌زی تراجیدیا ده‌گه‌ڕێته‌وه، بگره ئه‌وان وه‌ک (مۆیلوین مێرچانت) و (کلیفۆرد لیچ) له کتێبی (کۆمیدیا و تراجیدیا)دا پێیان وایه جیاوازییان له‌نێوان کاره‌کته‌ری کۆمیدی و تراجیدیادا نه‌کردووه. واته سه‌رتاپێی ژیان لای ئه‌وان تراجیدیایه، بۆیه وشه‌که‌یش هه‌ر له‌ناو زمانی ئه‌واندا له دایک ده‌بێت. ئه‌و دوو نووسه‌ره ده‌گه‌نه ئه‌وه‌ی بڵێن به‌شه‌کانی کۆمیدیا هه‌مان به‌شه‌کانی تراجیدیان و مه‌به‌ستیش له هه‌ردووکیاندا تا ڕاده‌یه‌ک هه‌ر یه‌کێکه. هه‌ردووکیان چێژ و سوود به دی دێنن.\nپرسیار ئه‌وه‌یه کێن ئه‌وانه‌ی ئازاریان هه‌یه و کێن ئه‌وانه‌ی ده‌توانن ڕێگه‌کانی ده‌ربڕینی ئازار بدۆزنه‌وه؟ به مانایه‌کی دی کێن ئه‌وانه‌ی له ڕێی تراجیدیاوه ڕووبه‌ڕووی دنیا دبنه‌وه؟ ئه‌وه‌ی لای تۆ تراجیدیا تاکو ئه‌و ڕاده‌یه زه‌ق ده‌کاته‌وه، بگره ده‌گاته ئه‌وه‌ی وه‌ک خه‌سڵه‌تێک پێی بناسرێیته‌وه، ده‌نگه، دروستتر ئه‌و سیستێمی ده‌نگه‌یه، که خۆت داتهێناوه… به‌ڵام ئایا ده‌نگ ڕه‌گه‌زێکی ده‌ستکرده؟ ده‌کرێت به پرسیارێکی دی وه‌ڵامی ئه‌و پرسیاره بده‌ینه‌وه، که مه‌به‌ستمان له چ ئاستێکی ده‌نگه؟ بێگومان مه‌به‌ستمان له‌و ده‌نگه‌یه، که ده‌یه‌وێت بێته ده‌رێ. واته له ئاستی خاو (Raw)ـه‌وه بگاته ئاستێکی دیکه‌ی باڵاتر، بێ ئه‌وه‌ی بگاته ڕاده‌ی کوڵان (Cooked). به مانایه‌کی دیکه مه‌به‌ستمان له‌و ده‌نگه‌یه، که له ئاستی (مه‌نه‌ڵۆگ)دا نامێنێته‌وه و ده‌چێته ئاستی (دایه‌ڵۆگ)ـه‌وه. لێره‌دا دیسان ڕووبه‌ڕووی چه‌مکی ده‌ربڕین ده‌بینه‌وه، به‌وه‌ی له‌پێناوی چیدا ئه‌و ده‌نگه دێته ده‌رێ و له‌و هاتنه‌ده‌ره‌وه‌یه‌یدا ده‌یه‌وێت چی بگه‌یه‌نێت؟ که‌واته ده‌ربڕین هه‌م پرۆسێسی گۆڕانکارییه و هه‌م پرۆسێسی دروستکردنی پێوه‌ندیی نێوان خود و ئه‌وه‌ی دیکه‌یشه، چونکه له‌پێناو ئه‌وانی دیکه‌یه ده‌یه‌وێت بێته ده‌رێ، به‌ڵام بۆ ئه‌وه نا په‌سه‌ندی بکه‌ن، به‌ڵکو به‌و مه‌به‌سته‌ی جیاوازییه‌کانی خۆیان بۆ نمایش بکات، چونکه په‌سه‌ندکردن جۆرێکه له ده‌ستبه‌سه‌رداگرتن، له کاتێکدا جیاوازی واته پاراستنی سه‌ربه‌خۆیی. (بێنیدیتۆ کرۆچه) له‌و کتێبه‌یدا، که ناوی (فه‌لسه‌فه‌که‌م و گوتاره‌کانی دیکه‌م له‌باره‌ی مۆراڵ و کێشه سیاسییه‌کانی سه‌رده‌مه‌که‌مانه‌وه)یه ده‌ڵێت: (باڵنده له‌پێناوی خوێندندا ده‌خوێنێت، به‌ڵام ته‌عبیر له سه‌رتاپێی ژیانی ده‌کات). واته ئه‌و ده‌نگه‌ی له ڕێی ئازاره‌وه ده‌رده‌چێت، ده‌نگێکی داهێنراوه، ده‌نگێکه ده‌یه‌وێت ئه‌و ئاسته تێبپه‌ڕێنێت، که هه‌یه، به‌و مه‌به‌سته‌ی شتێکی دی بگه‌ینێت، نوێیه و پێشتر نه‌بیستراوه. تۆ ئه‌گه‌رچی به‌وه ناسراویت چیرۆکه تراجیدییه‌کانی وه‌ک (هه‌ڵه‌بجه)، (ئه‌نفال)، (کیمیاباران) و هیی دیکه ده‌هێنیته ناو گۆرانییه‌کانته‌وه، به‌ڵام ڕێگه‌م بده پێت بڵێم به پله‌ی یه‌که‌م مه‌به‌ستته تراجیدیای خۆت ده‌رببڕیت. ئه‌مه وام لێ ده‌کات بۆ ئه‌و شوێنه بگه‌ڕێمه‌وه، که تێیدا گوتم ده‌نگی تۆ داهێنراوه، به‌وه‌ی هه‌ڵگری ئازاره، بگره له ئازار پێک هاتووه. به‌م شێوه‌یه ئه‌و تێکسته‌ی بۆ گۆرانیی هه‌ڵده‌بژێریت ڕۆڵه‌که‌ی له‌و کاته‌دا ته‌واو ده‌بێت، که ده‌نگ ده‌ست پێ ده‌کات. وشه‌کان، به چاوپۆشین له‌وه‌ی چ مانایه‌کیان هه‌یه، له‌ناو ئه‌و سیستێمی ده‌نگه‌دا بۆ تراجیدیا ده‌گۆڕێن. به مانایه‌کی دی هه‌تا ئه‌گه‌ر ئه‌و تێکسته له بنه‌ڕه‌تدا دووریش بێت له تراجیدیا، ئه‌وا کاتێ ده‌چێته ناو ئه‌و سیستێمه‌وه له شێوه‌ی تراجیدیادا ده‌رده‌که‌وێت. ده‌گه‌مه ئه‌وه‌ی بڵێم ئه‌وه وشه‌ی دیاریکراوی ناو تێکست نییه کۆنتاکت له‌گه‌ڵ بینه‌ر، یاخود گوێگر ده‌کات، به‌ڵکو ده‌نگه. سه‌رچاوه‌ی ده‌نگ لای تۆ ته‌نیا ده‌م و قوڕگ نییه، به‌ڵکو سه‌رتاپێی جه‌سته‌یه. لای تۆ ئه‌و سێنتراڵه، سێنتراڵی ده‌م و قوڕگ، ته‌واو تێک ده‌شکێت و په‌نجه، ده‌ست، ده‌موچاو و ئه‌ندامه‌کانی دیکه‌ی جه‌سته‌یش ده‌بنه که‌ناڵی گرنگی گه‌یاندن و ڕۆلی گه‌وره له ده‌ربڕیندا ده‌بینن. ئه‌مه‌یش وا ده‌کات تۆ هێنده‌ی گۆرانیبێژیت، هێنده‌یش له شێوه‌ی ئه‌کته‌ر ده‌ربکه‌ویت، به‌وه‌ی ئاماژه‌کانی جه‌سته‌ت به‌شداریی کاریگه‌رییان له ده‌ربڕینی تراجیدیادا هه‌یه. واته هارمۆنیکای جه‌سته و ده‌نگ به شێوه‌یه‌کی سیحری ڕاده‌گریت. ڕاستییه‌که‌ی له‌م ڕووه‌وه تۆ توانایه‌کی گه‌وره‌ت هه‌یه، که هه‌ر ئه‌مه‌یشه تۆ ده‌کاته هونه‌رمه‌ندێکی جیاواز و ناهێڵێت له یه‌کێکی دی بچیت. من ئێستا کاتێ له‌ناو شه‌مه‌نده‌فه‌ر دانیشتووم و جاروبار له ده‌ره‌وه ده‌ڕوانم، سه‌رنج ده‌ده‌م وا کزه‌با لاسکه‌گیاکان ده‌له‌رێنێته‌وه. ئه‌و دیمه‌نه به شێوه‌یه‌ک دێته به‌رچاوم وه‌ک بڵێی گیاکه‌یه تێده‌په‌ڕێت، نه‌وه‌ک کزه‌باکه. ئه‌مه هه‌مان ئه‌و دیمه‌نه‌یه کاتێ تۆ ده‌نگ هه‌ڵده‌بڕیت و له‌گه‌ڵیدا ئه‌ندامانی جه‌سته‌ت ده‌جووڵێنیت، وا ده‌زانم ده‌نگه‌که سه‌رجه‌م گیانت ده‌له‌رێنێته‌وه، بگره وا دێیته به‌رچاوم باڵت گرتووه. ئه‌مه سیحری ده‌نگه، کاتێ به ئازاره‌وه ده‌رده‌چێت و تراجیدیا ده‌گه‌یه‌نێت. ده‌ربڕین، یان ڕاستتر ده‌نگهه‌ڵبڕین لای تۆ بۆ ئه‌وه نییه مانای وشه‌یه‌ک، یان ڕسته‌یه‌ک بگه‌یه‌نیت، به‌ڵکو وه‌ک پێشتر گوترا به پله‌ی یه‌که‌م بۆ تێپه‌ڕاندنی ئاستی وشه و ڕسته‌یه، بگره بۆ گۆڕینیانه به وێنه (ئیمه‌یج)، که  خه‌سڵه‌تی سه‌ره‌کیی وێنه ئینفینیتییه، واته نه‌گه‌یشتنه به کۆتایی، بۆیه لای تۆ تێکستی شیعری ئه‌و ڕۆڵه گه‌وره‌یه‌ی نییه وه‌ک لای گۆرانیبێژی ته‌قلیدیدا هه‌یه‌تی، به‌ڵکو ته‌نیا بۆ ئه‌وه‌یه له‌و ڕێگه‌یه‌وه بتگه‌یه‌نێته ناو سیستێمه‌که‌ی خۆته‌وه، تاکو له‌وێ ئه‌و وێنانه پێشان بده‌یت، که ئاماژه به تراجیدیا ده‌ده‌ن. هه‌ر گۆرانیبێژێکی کوردی بگریت به شێوه‌یه‌ک له شێوه‌کان سیمای میللییانه به گۆرانییه‌کانیه‌وه دیاره، به‌ڵام لای تۆ نا. (عه‌دنان که‌ریم)، که هونه‌رمه‌ندێکی داهێنه‌ره، به‌شێکی گه‌وره‌ی به‌رهه‌مه‌کانی سیمای میللییان هه‌یه. گۆرانییه‌کانی تۆ له به‌ر ناکرێن و ناگوترێنه‌وه، به‌ڵکو کاریگه‌ری جێ ده‌هێڵن، چونکه وه‌ک گوتمان ئاستی تێکستی نووسراویان تێپه‌ڕاندووه و بۆ وێنه (ئیمه‌یج) گۆڕاون، بگره له‌گه‌ڵ ئاماژه‌کانی جه‌سته تێکه‌ڵ بوونه و ناکرێت جارێکی دی ئه‌و وشانه بۆ دۆخی خۆیان بگه‌ڕێنینه‌وه. هه‌ر خودی ڕووبه‌ڕووبوونه‌وه له‌گه‌ڵ تراجیدیادا جۆرێکه له گۆرانی، به‌وه‌ی هیچ شتێکی دی وه‌ک ئازار توانای نییه له‌سه‌ر ئه‌و ڕیتمه خێرایه جه‌سته بجووڵێنێت. ڕه‌خنه‌گران پێیان وایه (نیتشه)، که به‌شی هه‌ر زۆری ته‌مه‌نی بۆ تراجیدیا ته‌رخان کردووه، زمانێکی شیعریی به‌سه‌ر نووسینیدا زاڵه، له ساتێکدا ئه‌و زمانه گۆڕانی به‌سه‌ردا دێت و به‌ره‌و توندوتیژی ده‌چێت، کاتێ هه‌ر له‌و باره‌یه‌وه ڕه‌خنه له (سۆکرات)، (پلاتۆن) و (ئیوریپید) ده‌گرێت. جه‌سته لای ئه‌و فه‌یله‌سووفه شه‌ڕانگێزه سه‌رچاوه‌ی چێژ، ئاسووده‌یی و نه‌شئه‌یه، بۆیه کاتێ بۆ تراجیدیا ده‌گه‌ڕێته‌وه به دوای هونه‌ری موزیک، شانۆ و گۆرانیدا ده‌گه‌ڕێت، که ئه‌مانه به جه‌وهه‌ری ژیان ده‌زانێت. پێی وایه موزیکی ڕاسته‌قینه، که به گیانی (داینایسۆس) زاخاو دراوه، وه‌ک ده‌رزی له ده‌ماری ماندوو ده‌چه‌قێت. دیاره ئه‌وه هونه‌رمه‌نده له ڕێی ئازاره‌وه ده‌توانێت جه‌سته‌ی له کۆتوبه‌نده‌کان ڕزگار بکات و ئازادانه بیجووڵێنێت، بگره ئه‌وه تاکه ڕێگه‌یه بۆ هونه‌رمه‌ند، که بتوانێت جیاوازیی خۆی ده‌ربخات. (بارت) له‌و نامه‌یه‌ی بۆ (ئه‌نتۆنیۆنی)ی هونه‌رمه‌ندی نووسیوه، جیاوازی له‌نێوان هونه‌رمه‌ند و قه‌شه‌دا ده‌کات و ده‌ڵێت: (بێژمار قه‌شه‌مان هه‌ن، چ هیی دیندار و چ هیی بێباوه‌ڕ، به‌ڵام هونه‌رمه‌نده‌کان کێن؟). واته ئه‌وه هونه‌رمه‌نده‌کانن به دنیا سه‌رسامن و له ده‌ستیان دێت شتی نوێی پێشکه‌ش بکه‌ن، بۆیه ده‌گمه‌نن و ناکرێت له که‌سانی دی بچن.\nله ڕۆمانی (که‌ناڵی مه‌یموونه چه‌کداره‌کان)دا کاتێ ده‌مویست له ڕێی گۆرانییه‌که‌وه ئێتمۆسفێرێکی تراجیدی بخوڵقێنم، خێرا تۆم بیر که‌وته‌وه، چونکه به‌رهه‌مه‌کانی تۆ له تراجیدیا جوودا ناکرێنه‌وه، که ئه‌و خه‌سڵه‌ته توانای هه‌یه زیندووێتی به هه‌ر کارێکی هونه‌ری ببه‌خشێت. لای تۆ تراجیدیا ده‌نگێکه له کۆتوبه‌ندی ئه‌قڵ و هه‌موو لۆژیکه‌کان ڕزگاری بووه و له ئاسمانێکی ئازاددا ده‌فڕێت، بێ ئه‌وه‌ی به شوێنێکی دیاریکراو بگات. وه‌ک بڵێی له‌و ڕێگه‌یه‌وه پێمان بڵێیت ئه‌وه تراجیدیایه ناهێڵێت کۆڵ بده‌ین و خۆمان به ده‌سته‌وه بده‌ین.\nماوه‌ته‌وه بڵێم سوپاس، که توانیت له‌و ئێواره فانتازییه‌دا به‌و هه‌موو هاوڕێ ئه‌ده‌بدۆست و هونه‌ردۆسته‌م شاد بکه‌یته‌وه. ئێستایش من به‌و نه‌شئه‌یه‌ی دوێنێی کۆنسێرته‌که‌ت ڕێگه‌ی شاره‌که‌م ده‌بڕم و بۆ ئه‌و چۆڵه‌وانییه ده‌گه‌ڕێمه‌وه، که خۆیشم نازانم که‌ی جارێکی دی تۆ و هاوڕێکانی دیکه‌م ده‌بینمه‌وه.\nهێدی هێدی قۆناغی شمشێر هه‌ڵگرتنه\nساڵی تازه‌ی خوێندن …. فه‌رهاد ئه‌حمه دبه‌رزنجی\nکاروان عومه‌ر کاکه‌سوور.....دانیمارک


سامسۆنگ گالاکسی ئێس پڵەس\nسامسۆنگ گالاکسی نۆت ٥\nسامسۆنگ گالاکسی نۆت ئێج\nویندۆز مووڤی مەیکەر\nعاسم بن ئەبی نجود کووفی\nنەخۆشخانەی پسپۆڕی نەشتەرگەری-سەنتەری دڵ\nئەو دەمەی ماڕنی لەوێ بوو\nبڕیارنامەی ١٨٨٠ی ئەنجومەنی ئاسایش\nبانکی ئای سی ئەی\n١٩٧٤ لە عێراق\n٢٠٠٠ لە عێراق\n١٩٧٧ لە عێراق\n١٩٧٨ لە عێراق\n١٩٧٠ لە عێراق\nزێوە، قەزای مێرگەسۆر\nھایدە سەفی یاری\nڕۆبین ماکلاورین ویلیامز ئەکتەرێکی ئەمریکیی کۆمێدی بوو. زیاتر لە ١٠٠ بەرھەمی فیلم و زنجیرەی تەلەڤیزیۆنی و فیلمی ئەنیمەیشندا بەشداربووە، کە زۆرینەیان کۆمێدی بوون. لە ماوەی کارکردنی لە بواری فیلمسازیدا، چەندین خەڵاتی جیاجیای لەو بوارە وەرگرتووە. چوا ...\nمیراولی دێیەکە لە گوندستانی شێوەسەر، لە ناوچەی باینگانی شارستانی پاوە، پارێزگای کرماشان، ئێران. خەڵکی میراولی بە شێوەزاری سۆرانی قسە دەکەن. ژمارەی دانیشتووانی لە سەرژمێریی ساڵی ٢٠١١دا ٤٩٦ کەس لە ١١٤ بنەماڵەدا بووە.\nلیلیان دایانا گیش ئەکتەرێکی ئەمریکی بوو. لەسەر شاشە و ستەیجدا. و کاری دەرھێنەر و نووسەری و ئەکتەری ٧٥ ساڵی تێپەڕاند، لە ساڵی ١٩١٢، بەشدار بوو لە کورتە فیلمێک بەناوی بێدەنگ، تا ساڵی ١٩٨٧ ڕۆڵی ھەبوو. گیش بە خانمی یەکەمی سینەمای ئەمریکا ناودەبرێت، و ...\nرۆرۆنۆا زۆرۆ ئەو یەکێکە لە کەسایەتییە سەرەکییەکانی مانگای وەن پیس کە لە لایەن ئییچیرۆ ئۆداوە دروست کراوە. ئەو دووەم ئەندامی تیمی کڵاو شەپقەیە لە ڕووی زوو ھاتنە ناوەوە، وە وەک یەکەم یارمەتیدەری لوفی سەیر دەکرێت. ئەو تاکە شمشێربازی تیمەکەیە و شێوەی ...\nبارامی پێنجەم یان وەهرامی پێنجەم یان بارامی گوور لە نێوان ساڵانی ٤٢١ هەتا ٤٣٨ی زایینی شای ساسانی بوو. بارام بە هۆی زێدە بوونی شیعر و چیرۆکی لە ئەدەبی فارسیدا بەناوبانگە. ئەو زۆر حەزی لە ڕاوی گوورەکەر بووە و لە ئەفسانەکاندا هاتووە کە لە کاتی ڕاوی ...\nپەیوەندی نافەرمی پێکھاتووە لە پەیوەندییەکی ڕۆمانتیکی، سێکسی، و خۆشەویستی نێوان دوو کەس کە لە یەک خانوودا پێکەوە دەژین، بەڵام بە پێی یاسا ھاوسەرگیرییان نەکردووە.\nئیپ مان ٤\nییپ مان ٤ بەشی چارەمی زنجیرە فیلمی ە و یەکێکە لە فیلمەکان لە بواری ژیاننامەی کەسایەتییەکانی ھونەرە جەنگییەکان، کە لە ھۆنگ کۆنگ بەرھەمهێنرایە و لەلایەن ئیدمۆند ۆنگ نوسینی بۆ کراوە، ویلسۆن ییپ کاری دەرھێنانی بۆ ئەنجامداوە و لەلایەن ڕایمۆند ۆنگ بەرھ ...\nقاوەخانەی مەچکۆ قاوەخانە یان چایخانەیەکە دەکەوێتە نزیک قەڵات لە شاری ھەولێر. قاوەخانەکە لە ساڵی ١٩٤٠ لەلایەن مەجید مەچکۆ کراوەتەوە و تا ئێستاش لەلایەن بنەماڵەی مەچکۆوە بەڕێوەدەبردرێت. گەشتیاران، ڕۆشەنبیران و خەڵکی ھەولێر ڕۆژانە سەردانی مەچکۆ دەکەن.\nڤیریسیلا بورادرۆمۆ چالاکوانی سیاسیی و ڕۆژنامەنووسی پێشووی فیجییە. کە بەڕێوبەری جێبەجێکاری بزووتنەوەی مافەکانی ژنانی فیجی بووە لە ماوەی ٢٠٠١ بۆ ٢٠١٥. ماوەیەکیش دەرھێنەری ھەواڵ بووە لە ئێف ئێم ٩٦. لە ئازاری ٢٠١٣، خەڵاتی ئازایەتی ژنانی نێودەوڵەتی پێدرا.\nیانەی تۆپی پێی زێنیت سان پێتێرسبێرگ\nیانەی تۆپی پێی زێنیت سان پێتێرسبێرگ یانەیەکی تۆپی پێ ی ڕووسیە کە دامەزراوە لە ١٥ی ئایار ی ١٩٢٥. وە ئێستا یاری دەکات لە خولی نایابی ڕووسی. وە دامەزراوە لە لایەن کۆمپانیای گازپرۆم ی ڕووسی. وە یاریگای ڕەسمی یانەکە یاریگای پێترۆڤێسکیە کە لە ساڵی ١٩٢٤ ...\n١٩٩٨ لە عێراق\n١٩٨٢ لە عێراق\n١ی کانوونی دووەم -موزاحیم پاچەچی سیاسەتمەدار لەدایکبووی ١٨٩٠ ٤ی تشرینی یەکەم - ئەحمەد حەسەن بەکر سیاسەتمەدار و چوارەم سەرۆککۆماری عێراق لەدایکبووی ١٩١٤ دەروازەی عێراق دەروازەی مێژوو\nبڕیارنامەی ١٣٧٩ی ئەنجومەنی ئاسایش\nبڕیارنامەی ١٣٧٩ی ئەنجومەنی ئاسایشی نەتەوە یەکگرتووەکان کە لە ڕێکەوتی ٢٠ی تشرینی دووەمی ٢٠٠١دا پەسندکرا، بەڵگەیەکی نێونەتەوەیییە لەمەڕ منداڵان و تێکھەڵچوونی چەکدارانە. ئەم بڕیارنامەیە لە دوای کۆبوونەوەی ژمارەی ٤٬٤٢٣ەم، بە ١٥ دەنگی لەگەڵ، ٠ی دژ و ...\nیۆھانس دیدێریک ڤان دێر ڤالس\nیۆھانس دیدێریک ڤان دێر ڤالس فیزیکزانێکی بیردۆزیی دانیمارکی بوو، کە لە ساڵی ١٩١٠ خەڵاتی نۆبێلی لە فیزیک وەرگرت.\nبڕیارنامەی ١٩٤٧ی ئەنجومەنی ئاسایش\nبڕیارنامەی ١٩٤٧ی ئەنجومەنی ئاسایشی نەتەوە یەکگرتووەکان کە لە ڕێکەوتی ٢٩ی تشرینی یەکەمی ٢٠١٠دا پەسندکرا، بەڵگەیەکی نێونەتەوەیییە لەمەڕ ایجاد ئاشتی پس از تێکھەڵچوونی. ئەم بڕیارنامەیە لە دوای کۆبوونەوەی ژمارەی ٦٬٤١٤ەم، بە ١٥ دەنگی لەگەڵ، ٠ی دژ و ٠ی ...\nسۆلی پڕۆدھۆم شاعیر ونوسەری خەڵکی وڵاتی فەڕەنسایە لە پاریس لەدایک بووە. خاوەنی چەند بەرھەمێکی ئەدەبی و شیعرییە ساڵی ١٩٠١ وەک یەکەم کەس بووە براوەی خەڵاتی نۆبڵ لە وێژەدا بەھۆی بوونی پێکھاتەیەکی تایبەتی شاعیری کە بەڵگەیەکی نموونەیی بەرزی ھەیە. ساڵی ...\nسامسۆنگ گالاکسی تاب ئێس ٨.٤\nسامسۆنگ گالاکسی تاب ئێس ٨.٤ تابلێتێکی ٨.٥ ئینجی ئەندرۆیدە، دروستکراوی کۆمپانیای سامسۆنگە، ئەم تابلێتە بڵاوکراوەتەوە لە ٢ی تەممووزی ٢٠١٤.\nئێدوارد ھێنری ئاڤریل\nڤین دیزێل ، ،. ئەکتەر و بەرهەمهێنەر و دەرهێنەری فیلمی ئەمریکییە. بەبەشدارییەکانی لە زنجیرەفیلمی خێرا و توڕە دەناسرێتەوە. لەساڵی ١٩٩٠ لە فیلمی بۆ یەکەم جار دەرکەوت.ڤین لەساڵی ٢٠١٥ لە فیلمی خێرا و تووڕە ٧ و فیلمی دوایین ڕاوکەری جادووگەردا دەرکەوت ک ...\nنێکسس ٧ (٢٠١٢)\nنێکسس ٧ ، تاتەبژمێرێکە بەرهەمهێنراوە لەلایەن هەردوو کۆمپانیای گووگڵ و ئەیسووس، کە سیستەمی کارپێکەری ئەندرۆیدی لەسەرە وە یەکەم زنجیرەی تاتەبژمێری گووگڵ نێکسسە. ئەم تاتەبژمێرە بڵاوکراوەتەوە لە ١٣ تەممووزی ٢٠١٢.\nئێڵسا پاتاکی ی شاری مەدریدی پایتەختی وڵاتی ئیسپانیایە. خانمە ئەکتەر و مۆدێل و بەرھەمھێنی فیلمە. کە ڕۆڵی لەچەند بەشێکی زنجیرەفیلمی دا بینیوە. وە ھاوسەری ەکتەری بەناوبانگی ھۆڵیوود کریس ھیمسۆرسە، کەلە ساڵی ٢٠١٠ەوە ھاوسەرگیریان کردووە.\nسامسۆنگ گالاکسی ئێس ٦ ئاکتیڤ\nسامسۆنگ گالاکسی ئێس ٦ ئاکتیڤ مۆبایلێکی ھۆشمەندی ئەندرۆیدە، دوستکراوی کۆمپانیای سامسۆنگە، ئەم مۆبایلە بڵاوکراوەتەوە لە ١٢ی حوزەیران ٢٠١٥.\nبڕیارنامەی ١٣٥٣ی ئەنجومەنی ئاسایش\nبڕیارنامەی ١٣٥٣ی ئەنجومەنی ئاسایشی نەتەوە یەکگرتووەکان کە لە ڕێکەوتی ١٣ی حوزەیرانی ٢٠٠١دا پەسندکرا، بەڵگەیەکی نێونەتەوەیییە لەمەڕ ھاوکاریی زۆرتر لەگەڵ وڵاتانی بەشداربوو لە ھێزی نیزامیدا. ئەم بڕیارنامەیە لە دوای کۆبوونەوەی ژمارەی ٤٬٣٢٦ەم، بە ١٥ د ...\nبڕیارنامەی ٣٠٩ی ئەنجومەنی ئاسایش\nبڕیارنامەی ٣٠٩ی ئەنجومەنی ئاسایشی نەتەوە یەکگرتووەکان کە لە ڕێکەوتی ٤ی شوباتی ١٩٧٢دا پەسندکرا، بەڵگەیەکی نێونەتەوەیییە لەمەڕ بارودۆخی نامیبیا. ئەم بڕیارنامەیە لە دوای کۆبوونەوەی ژمارەی ١٬٦٣٨ەم، بە ١٤ دەنگی لەگەڵ، ٠ی دژ و ٠ی بێ‌لایەن پەسندکرا.\nبڕیارنامەی ٣١٠ی ئەنجومەنی ئاسایش\nبڕیارنامەی ٣١٠ی ئەنجومەنی ئاسایشی نەتەوە یەکگرتووەکان کە لە ڕێکەوتی ٤ی شوباتی ١٩٧٢دا پەسندکرا، بەڵگەیەکی نێونەتەوەیییە لەمەڕ بارودۆخی نامیبیا. ئەم بڕیارنامەیە لە دوای کۆبوونەوەی ژمارەی ١٬٦٣٨ەم، بە ١٣ دەنگی لەگەڵ، ٠ی دژ و ٢ی بێ‌لایەن پەسندکرا.\nھێڵی تەلەڤیزیۆنی فۆکس\nتاجیلۆکە ، تاژیلە ، بالووکە ، کوولەحاجی ، دۆریش ، مەھینکا ، کۆشکار ناوی کۆمەڵێک مێرووە لە تۆرەمەی تاجیلۆکان. تاژیلە مێروویەکە ئاماڵ سەوز، کوللەئاسا، باریک و درێژ و پێ درێژ، سەرزل و جووتباڵ، لە کاتی ئۆقرە گرتندا لاقەکانی دەھێنێتە بەرەوە وەک بڵەی خ ...\n١٩٦٩ لە عێراق\n١٩٩٣ لە عێراق\n١٩٧٢ لە عێراق\nبڕیارنامەی ١٩٥٩ی ئەنجومەنی ئاسایش\nبڕیارنامەی ١٩٥٩ی ئەنجومەنی ئاسایشی نەتەوە یەکگرتووەکان کە لە ڕێکەوتی ١٦ی کانوونی یەکەمی ٢٠١٠دا پەسندکرا، بەڵگەیەکی نێونەتەوەیییە لەمەڕ تاوتوێکردنی بارودۆخی بوروندی. ئەم بڕیارنامەیە لە دوای کۆبوونەوەی ژمارەی ٦٬٤٥١ەم، بە ١٥ دەنگی لەگەڵ، ٠ی دژ و ٠ی ...\nبڕیارنامەی ١٩٠٧ی ئەنجومەنی ئاسایش\nبڕیارنامەی ١٩٠٧ی ئەنجومەنی ئاسایشی نەتەوە یەکگرتووەکان کە لە ڕێکەوتی ٢٣ی کانوونی یەکەمی ٢٠٠٩دا پەسندکرا، بەڵگەیەکی نێونەتەوەیییە لەمەڕ ئاشتی و ئاسایش لە ئەفریقادا. ئەم بڕیارنامەیە لە دوای کۆبوونەوەی ژمارەی ٦٬٢٥٤ەم، بە ١٣ دەنگی لەگەڵ، ١ی دژ و ١ی ...\nئایزۆ ٤ پێوەرێکی نێونەتەوەییە کە سیستمێکی یەکگرتوو بۆ کورتکردنەوەی زنجیرەکانی ناونیشان دیاری دەکات، و ژمارەی زنجیرەی پێوانەی نیودەوڵەتی ڕەزامەندی لەسەر ئەم پێوەرە دەربڕیووە.\nئای کڵاود خزمەتگوزاریەکەی کۆگای ھەوریە کە خاوەنەکەی کۆمپانیای ئەپڵە بۆ یەکەم جار لە ڕۆژی ١٢ی تشرینی یەکەمی ٢٠١١ دەرچوو. بەکارھێنەرانی ئای کڵاوت دەتوانن زانیاری و تۆماری وەک وێنە٫ بەڵگەنامە٫ ومۆسیقا، ھاوبەشی پێبکەن و داتا بنێرن بۆ بەکارھێنەرانی تر ...\nئێن ئێف سی\nئێن ئێف سی ، ـە و جۆرێکی تەکنەلۆژیای بێ تەلە کە تەنها لە مەودایەکی کەمی چەند ئینجی کاردەکات و بەکاردێت بۆ گواستنەوەی زانیاری لەم مەودایەدا. بنچینەکراوە لەسەر لە نێوان Readers و Tags لە سیستەمی RFID, بە شوێنکەوتنی ستاندەردی نێودەوڵەتی ISO 14443 تە ...\nلە ئەندازیاری نەرمەکاڵادا، کۆنترۆڵی وەشان بریتیە لە پۆلێک سیستمی بەرپرس لە ڕێکخستنی گۆڕانکاری ناو پرۆگرامی کۆمپیوتەر، پەڕگە، ماڵپەڕی گەورە، یان هەر کۆکراوەیەکی تری زانیاری. کۆنترۆڵی وەشان پێکهاتەیەکە لە سیستمی بەڕێوەبردنی ڕێکخستنی نەرمەکاڵا. نەرم ...\nساینس دەیلی پێگەیەکی ئەلیکترۆنی ئەمریکیە زانیاری رۆژنامەگەری کۆدەکاتەوە و بە بەردەوامی سەرچاوەی رۆژنامەکان بڵاودەکاتەوە کە دەربارەی زانستن، ئەو پێگەیە دامەزرا لەلایەن ٢ ھاوسەرەوە کە بوون لە ساڵی ١٩٩٥، لە ساڵی ٢٠١٢ سەردانکەرانی گەیشتە ٢٬٦ میلیۆن ئ ...\nتۆماری پزیشکیی ئەلیکترۆنی\nتۆماری پزیشکیی ئەلیکترۆنی ، هێما ئەکات بۆ کۆکردنەوەی زانیاری تەندروستی هەڵگیراو بە سیستەماتیکی بەشێوازێکی دیجیتاڵ. ئەم تۆمارانە ئەکرێ بەشکرێ لە سەرانسەری خزمەتگوزاریە تەندروستیە جیاوازەکاندا.\nئالڤارۆ ئاربێلوا یاریکەری ئیسپانی لەدایک بووی ١٧ەی جانێوەری ساڵی ١٩٨٣، ئاربێلوا یاری بۆ ھەڵبژاردەی تۆپی پێی ئیسپانیا و یانەی ڕیال مەدرید ی ئیسپانی دەکات لەھێڵی بەرگریدا، نابراو کێشی ٧٨ کیلۆ گرامەو بەرزی باڵاشی ١٫٨٣ سم دەبێت، ئاربێلوا بەر لەوەی یا ...\nئاریان ڕۆبن لەدایک بووی ٢٣ی جانێوەری ساڵی ١٩٨٤ یاریکەرێکی ھۆڵەندیە یاری بۆ ھەلبژاردەی نیشتیمانی ھۆڵەندی و یانەی بایەرن میونخ یاری دەکات لە ھێڵی ھێرشبەر یان ناوەڕاستی ھێرشبەر بەر لەوەی یاری بۆ یانەی بایەرن میونخ بکات یاری بۆ گرینجینی ھۆڵاندی و ئاد ...\nجەیدن مارتێڵ ، پێشتر جەیدن لیبەرھەر ، ئەکتەرێکی ئەمریکییە. ڕۆڵی بیڵ دێنبرۆوی گێڕاوە لە ھەر دوو بەشەکانی فیلمی It کە لە ڕۆمانی ستێفن کینگەوە وەرگیراون. ھەروەھا لە فیلمی ڕازئامێزی چەقۆکان دەرکەن و ڕۆڵی سەرەکی گێڕاوە لە کورتە زنجیرەی Defending Jacob.\n١٩١٢ - ١٩١٣ مۆزەخانەی جەنگی\n١٩١٢–١٩١٣ مۆزەخانەی جەنگی مۆزەخانەیەکی شاری یۆنینای یۆنانە. ئەم دامەزراوەیە لە کاتی شەڕەکانی بەڵکان وەک بارەگایەکی سەرەکی بەکار ھات. ساڵی ١٩٥٠ ئاسانکاری بۆ کراوە، پێشانگاکە چەندین تابلۆ و قەڵغان و وشکە و چەک و چەندین شتی دیکە لە خۆ دەگرێت.\nدووھێندبوونی دی ئێن ئەی\nدووڕیانی دووھێندبوون خاڵێکی شێوە یە. پەیدادەبێت کاتێک ھەردوو زنجیرەی لوولپێچی ھاوجووتی دی ئێن ئەی جیادەبنەوە، بۆ ئەوەی توانا بدات بە دی ئێن ئەی کە دووھێند ببێت.\nتفتی نایترۆجینی تفتێکی ئەندامییە، نایترۆجینی تێدایە. یەکەی پێکھاتنی نیوکلیۆتایدەکانە لە دی ئێن ئەی و ئاڕ ئێن ئەی. وەک پیورین یان پریمیدین.\nدروستبوونی پڕۆتین بریتییە لە کرداری دروستبوونی پڕۆتین، بە بەکارھێنانی ئەو زانیارییانەی کە لە دی ئێن ئەیدا ھەن. و ئێم ئاڕ ئێن ئەی ھەڵی گرتوون.\n26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 226 227 228 229 230 231 232 233 234 235 236 237 238


ئاکۆ برایم: گەر ئازادى ببارێت پیربال چەتر هەڵدەدات. – WTARIKURD\nئاکۆ برایم: گەر ئازادى ببارێت پیربال چەتر هەڵدەدات.\nفەرهاد پیر باڵ بۆتە فوتبۆڵى تۆپ تۆپێن، هەرچى راست دەبێتەوە یەکێکى تێ دەسرەوێنێ. دواین جاریش کە زۆر بە رقەوە پەلاماریان دا، وتم: تەواو ئیدى پیرباڵ وەک خۆشى لەگرتە ڤیدیۆکەیدا باسیکردوە کە حاشا لەمرۆڤ و لەکورد و حیزب و دەسەڵات و هەمو شتێک دەکات و سەرى خۆى هەڵدەگرێت. دەچێت بۆشوێنێک کەناوى کورد و پارتى بۆ دەرمانیش تیانەبێت.\nکەچى مخابن زۆر روو قایمانە وەک نەباى دیبێ نەباران، پاش چەند سەعاتێک لەو سوکایەتیە، بەسەرو پۆتەلاکى خۆێناوییەوە خۆى دەرخستەوە، لەپاڵ ئەوانەى کە هاوارى بۆیان دەکرد…دن، و چى و چى، وێنەى گرتەوە.\nئەمجارە لەجاران زیاتر و باشتر خۆى خزاندبووە ئامێزى ئەوانەى لاى پیرباڵ …ن. قیروسیا لەوەش، هەموو چین و توێژەکان بەو تێهەڵدان سوکایەتییە ناڕەحەت و بێزار بوون، چەندین هەڵوێٍستى جۆراوجۆر و کەمپین و نارەزایى و ئیدانەو رەخنەى ئەو تاوانە کرا. خەریک بوو ئەو پرسە گەورە بکرێ، بەڵام بەداخەو پیرباڵ وەک کەسایەتى و رێزى خۆى ئەو هەوڵەى بچووک و کەم و بێ بایەخ کردەو شەکرى شکاند وتى: پێویستم بەوە نى یە خەڵک پشتیوانم بێت. بەیاننامەى بابى گەورە بارزانیم بەسە.\nمن وەک خۆم کە بەو کارە نیگەران و نارەحەت بووم، لەبەر خاترى پیرباڵ نەبوو، لەبەر ئەوەى کە لەبەرامبەرى کرا یەکەم کار نابێت و دوا پەلاماریش نى یە. ئێمەش کە بەو کارە نیگەرانین، نە لەبەر خاترى چاوى کاڵى پیرباڵە، چونکە ئەو بۆخۆى سادیزمى هەیە. تا تێهەڵدان نەخوات و سەرپۆتەڵاکى بەخۆین نەیەت، رۆح و دڵى سوکنایى نایەت.\nبا پیرباڵی فەیلەسوف بزانێت، کە نیگەرانى و دەنگ بەرزکردنەوەى ئێمە بۆ ئەوە بو، کە لەم وڵاتەى جاڕى دیموکراسى و سەربەخۆى و ئازادى ئەدرێت، لەنێو جەرگەى شار و لەنزیک دامەزراوە هەستیار و بەناوبانگەکانى پایتەختدا، لەبەرچاوى خەڵکەوە بێ حورمەتى بەمرۆڤەکان دەکرێت. نیگەرانى ئێمە بۆ ئەوە بوو کە کەسێکى رۆشنبیر دەرێتە بەر قۆناغە تفەنگ لەم وڵاتە تا ئیستاش چەک بەدەست و هەرزە و نەفام و نەخوێنەوارەکان، رێز و قیمەت و پلەو دەسەڵاتیان دە هێندەى خامە بەدەستەکانە.\nنیگەرانى ئێمە بۆ ئەوە بو کە جەنابت دکتۆرات هەیە لەفەلسەفە و، مامۆستاى زانکۆیت. ئەوەى بە تۆ کرا بێ حورمەتى و سوکایەتى بو بە زانکۆ و زانست و مەعریفەى هەرێم و پایتەختەکەت. ئێمە دەمانویست کە فەزڵى زانست و فەلسەفە و خوێنەوارى بدەین بە سەرچەک و میلیشیادا.\nئێمە کەنیگەران بووین شینى ئەوەمان دەکرد، کە ئازادى و بیرورا دەربڕین، نەکەوێتە بن پێى میلیشیاکانى حزبەوە.\nئێمە کە دەنگ و هاوارمان بەرزکردەوە بۆتۆ نەبوو، لەبەر ئەوەى ئەزانین چ ماڵ و مەعدەنێکیت. پەرۆشیمان بۆ بەناو ئەزمونەکەمان بوو،کە ئێستا بابى عالیەکەتە بەیت و بالۆرەى بۆلێدەدا کە بەنیازە بەو رێز و شکۆیەى لەمرۆڤ و رۆشنبیرەکانى دەگرێت سەربەخۆمان بکات.\nئێمە کە ئەوتاوانەمان ئیدانە کرد، نە لەبەر خاترى تۆ بوو، بەڵکو بۆ ئەوە بوو کە ئەو تاوانە هەروا بەسانایى تێنەپەڕێت و، دەسەڵاتدارانى هەولێر لەبەرامبەر بێدەنگى و بێهەڵوێستى هاو قەلەمەکانتدا، ئەو شەق وەشاندنە نەیکاتە نەریت و کارى رۆژانە بۆ خۆت و هاوەڵەکانت و، هەرکات کەیفى لێ بوو، یان نووسین و رەخنەو لێدوانى رۆشنبیرێکى بەدڵ نەبوو وەک جەنابت حەسیر مەیانى بکات.\nئێمە کە توڕەو قەڵس بووین، نەک لەبەر تۆ بوو، بەڵکو لەبەر ئەوە بوو کە لەم وڵاتەیا فەلسەفە و شیعر و چیرۆک و رۆشنبیرى، خەریکە لەلایەن دەسەڵاتى خێلەکییەوە بن پێ دەخرێت.\nئێمە لەسەر ئەوتاوانە، دونیامان لێ هێنایە زمان، بۆخاترى چاوى کاڵى تۆ نەبوو، بەڵکوبۆ ئەوە بوو کە لەم وڵاتە تا نها هێزى چەکدار و خێڵ و بنەماڵە حوکم دەکەن، لەململانێى نێوان نەزانین و مەعریفەدا جەهل و نەفامى سەرنەکەوێت.\nئێمە کەپشتیوانمان دەکردیت، ئەمانویست ئازادى و هەق و ماف چۆک بە دیکتاتۆریەت و پاوانخوازى دابدات. بەڵام چیبڵێن کە خۆت بەو تێهەلدانە قایل بیت،؟!\nئێمە چ بەرچەکردارێکمان هەبێت کە بۆخۆت لەزەت و چێژ و خۆشى لە شەقى پۆلیس و کلکە دەمانچەى ئاسایش وەربگریت؟.\nدکتۆر پیرباڵ بۆخۆت مامۆستاى فەلسەفەیت، زۆر باش لەوتەى جوان و پەند و حیکەمەتى پڕمانا تێدەگەیت و حاڵى دەبیت، بۆیە منیش بۆ ئەو تاوانەو بۆ ئەو بێ هەڵوێستى و بۆ دوو روویەى تۆ، ئەم پەندە کوردیەت بۆدەکەمە دیارى کە پڕ بەپێستى خۆتە (…. لەقەسابخانە نەمرێت عومرى بەزیایە چووە)\nجیهاد محەمەد: بە مورتەزەقەکردن و میلیشیاییکردنی گەلانی ناوچەکە بەردەوامە. بەشی دووهەم،


Home›هەواڵ›جیهان›لەم هەفتەیەدا خۆرگیرانی ئەڵقی دروست دەبێت\nئاژانسی بۆشایی ئاسمانی ئەمریکی (ناسا) كۆتایی ئه‌م هه‌فته‌یه دیارده‌ی خۆرگیرانی ئه‌ڵقه‌یی روو ده‌دات و ئاژانسی ناسا هۆشداری له میكانیزمی سه‌یركردنی دیارده‌كه ده‌دات.\nئاژانسی رۆیتەرز رونی دەکاتەوە، كاتێك خۆرگیرانی ئه‌ڵقه‌یی رووده‌دات، كه مانگ ده‌كه‌وێته خاڵێكی زۆر دوور له زه‌وییه‌وه بچووكتر ده‌رده‌كه‌وێت، بۆیه به ته‌واوی به‌ری رووناكی له‌خۆر ناگرێت و خۆر وه‌ك ئه‌ڵقه‌یه‌ك به ده‌وری مانگه‌وه دیار ده‌بێت.\nرێڕه‌وی خۆرگیرانه‌كه ده‌كه‌وێته ناوه‌ڕاستی ئه‌فریقیا به‌ره‌و شانشینی عه‌ره‌بی سعوودیه و باكووری هیندستان و باشووری چین، به‌ر له‌وه‌ی له زه‌ریای هێمن كۆتایی بێت.\nهاوكات خه‌ڵكی له ناوچه‌كانی رۆژهه‌ڵاتی ئه‌فریقیا و رۆژهه‌ڵاتی ناوه‌ڕاست و باشووری ئاسیا خۆرگیرانی به‌شی ده‌بینن.\nخه‌ڵكی ده‌توانن له رێگه‌ی پێگه‌ی ئه‌لیكترۆنی “Eclipse”ی سه‌ر به ئاژانسی ناسا له تۆڕی ئینته‌رنێت به‌دواداچوون بۆ نه‌خشه‌ی خۆرگیرانه‌كه بكه‌ن و به وردی شوێنی بینینی دیارده‌كه بزانن.\nله 21ی ئه‌م مانگه و به ته‌واوی له كاتژمێر 8:39 خوله‌كی به‌یانی به‌كاتی گرینج روو ده‌دات.\nنابێت راسته‌وخۆ سه‌یری خۆرگیرانه‌كه بكه‌ین، بۆ ئه‌وه‌ی له بینینی ئه‌و دیمه‌نه ناوازه‌یه بێبه‌ش نه‌بین، وه‌ك ناسا ئاماژه‌ی پێداوه، “راسته‌وخۆ سه‌یری هیچ جۆره خۆرگیرانێك نه‌كه‌ن! سه‌یركردنی خۆر مه‌ترسیداره، ده‌كرێت زیانی زۆری بۆ چاو هه‌بێت”.\nپێویسته هه‌موو ئه‌و كه‌سانه‌ی ئاره‌زووی بینینی خۆرگیران ده‌كه‌ن به هه‌موو ته‌مه‌نێكه‌وه، له كاتی سه‌یركردن له ته‌واوی قۆناغه‌كانی دیارده‌كه چاویلكه‌ی تایبه‌ت بپۆشن و بۆ وێنه‌گرتنیش ده‌بێت فلته‌ری تایبه‌ت به خۆربه‌كاربهێندرێن.\nلاهور شێخ جەنگی بە بڕی نزیکەی 1 ملیار دینار هاوکاری نەخۆشخانەی کۆرۆنا لە ڕاپەڕین دەکات


وەزارەتی زانست: بەرەوڕوو بوونەوە لەگەڵ خوێندکاران لە دەسەڵاتی زانکۆکان دایە\nزایینی: ٠١-٠٥-٢٠١٢ - هەتاوی: ١٣٩١/٠٢/١٢ - ١٣:٢٧ تاران قه‌باره‌ی فۆنت:\nکوردستان میدیا: بێ‌حورمەتی و لێدانی خوێندکاران لە یەکێک لە زانکۆکانی تاران، بە بیانووی بێ‌حیجابی پەرەی سەندووە.\nوەزارەتی زانستی رێژیم، پاش لێدان و بێ‌حورمەتی کردن بە کۆمەڵێک لە خوێندکارانی زانستگای "روودی‌هێن" بە بیانووی پاراستنی حیجاب، رایگەیاندووە، بەرەوڕوو بوونەوە لەگەڵ خوێندکارانی لە ئەستۆی زانستگاکان داناوە.\nلە درێژەی چەند رۆژی رابردوودا دوو خوێندکاری کچ و خوێندکارێکی دیکە کوڕ لە زانستگای روودی‌هێنی تاران لەلایەن حەراسەتی زانستگاوە بە بیانووی ئەوەی کە جلوبەرگی نالەباریان لەبەر کردووە، کەوتوونەتە بەر لێدان و بێ‌حورمەتی.\nرێژیمی ئیسلامیی ئێران لە مانگی بەفرانباری ١٣٨٤ی هەتاوی بە پەسند کردنی گەڵاڵەی "پەرەپێدانی فەرهەنگی عیفاف و حیجاب" لەلایەن ئەنجومەنی بەرزی شۆڕشی فەرهەنگییەوە، خولێکی نوێی لە چوارچێوەدار بوون و سەرکوتی ئازادییە مەدەنییەکانی هاووڵاتییان، دەستی پێکردووە.\nغوڵامڕەزا خاجە سەروی، جێگری فەرهەنگیی وەزارەتی زانست، دەڵێت: زانستگاکان بە پێی بڕیارەکانی پێشویی وەزارەتی زانست لە پێوەندیی بەرەوڕوو بوونەوە لەگەڵ عیفاف و خۆداپۆشین، دەجووڵێتەوە.\nئەم لێپرسراوەی وەزارەتی زانست، لە درێژەدا دەڵێت: بەرەوڕوو بوونەوە لەگەڵ خوێندکارە بێ‌حیجابەکان پێوەندیی بە یاساکانی نێو زانستگاوە هەیە و لە دەسەڵاتی زانستگاکان دایە.\nشێوازی پۆشینی جلوبەرگ یەکێک لە مافە بنەڕەتی و جیا نەکراوەکانی هەر تاکێکی کۆمەڵگایە و هیچ کەس و گرووپێک مافی دەستێوەردانییان تێیدا نییە.\nجاڕنامەی گەردوونی مافی مرۆڤ لە بەندی دوانزەدا لەسەر ئەوە پێداگری دەکاتەوە کە هیچ کەسێک مافی ئەوەی نییە لە ژیانی تاکەکەسیی خەڵک دەستێوەردان بکات و هەڕەشە لە شەرافەت و ناو و نەریتی کەسانی دیکەدا بکات.


نێچیرڤان بارزانی بۆ كەناڵی RT ڕووسیا:هیچ بڕیارێك نییە بۆ دواخستنی پرۆسەی ریفراندۆم لە هەرێمی كوردستان 2017-09-19\nبەڕێز سەرۆك وەزیرانی هەرێمی كوردستان ڕایدەگەیەنێت: "تا ئێستا هیچ بڕیارێك نییە بۆ دواخستنی پڕۆسەی ڕیفراندۆم لە هەرێمی كوردستان". دەشڵێت: "بە ڕاشكاوی بە مەكگۆركمان گوتووە كاتەكە بۆ ئەنجامدانی ڕیفراندۆم گونجاوە".\nبەڕێز نێچیرڤان بارزانی، سەرۆك وەزیرانی هەرێمی كوردستان لە گفتوگۆیەكی تایبەتدا لەگەڵ كەناڵی RTی ڕووسیا سەبارەت بە ئەنجامدانی ڕیفراندۆم ڕایگەیاند: "تا ئێستا هیچ بڕیارێك نییە بۆ دواخستنی پرۆسەی ڕیفراندۆم لە هەرێمی كوردستان، لیژنەی باڵای ڕیفراندۆم دروست كراوە بۆ سەرۆكایەتیكردنی ئەم پرۆسەیە، ئەوان دەبێ ئەو بڕیارە بدەن و بڕیارەكەش ئەوەیە ڕیفراندۆم 25ی ئەیلوول ئەنجام دەدرێت".\nبەڕێز نێچیرڤان بارزانی سەبارەت هەڵوێستی ئەمەریكا و وەڵامی سەركردایەتیی سیاسیی هەرێمی كوردستان بۆ ئەمەریكا گوتی: "لە ڕاستیدا هەڵوێستی ئەمەریكا پێشتر ڕاگەیەنرا بوو، سەردانەكەی بەڕێز مەكگۆركیش بۆ ڕاگەیاندنی هەڵوێستەكە بوو كە كاتی ڕیفراندۆم كاتێكی باش و گونجاو نییە، جەختكردنەوە بوو لەسەر ئەو هەڵوێستەی كە پێشتر ڕایانگەیاندبوو، ئێمەش بە ڕاشكاوی گوتمان كاتەكە بۆ ئەنجامدانی ڕیفراندۆم گونجاوە، بۆیەش هەردوولا گفتوگۆ و ڕوانینی جیاوازیان لەوبارەوە هەبووە".\nئەمەش دەقی گفتوگۆ تەلەڤزیۆنییەكەیە:\n❊ نێچیرڤان بارزانی، سەرۆك وەزیرانی هەرێمی كوردستانی عیراق، بە خێر بێیت بۆ بەرنامەكەمان، زۆر خۆشحاڵین كە لەگەڵمانیت. سەرۆك وەزیران، گوێم لە هەندێك ڕاپۆرتی تەلەڤزیۆنیی كوردی بوو كە دەڵێن ڕیفراندۆم بۆ سەربەخۆیی دوادەخرێت بەهۆی گوشارەكانی ئێران و ئەمەریكاوە، ئایا ئەمە ڕاستە؟\nنێچیرڤان بارزانی: تا ئێستا هیچ بڕیارێك نییە بۆ دواخستنی پرۆسەی ڕیفراندۆم لە هەرێمی كوردستان، لیژنەی باڵای ڕیفراندۆم دروست كراوە بۆ سەرۆكایەتیكردنی ئەم پرۆسەیە، ئەوان دەبێ ئەو بڕیارە بدەن و بڕیارەكەش ئەوەیە ڕیفراندۆم 25ی ئەیلوول ئەنجام دەدرێت.\n❊ كەواتە سەرۆك وەزیران، سەردانەكەی برێت مەكگۆرك هیچ گۆڕانكارییەكی بەسەر كاتی ئەنجامدانی ڕیفراندۆمەكەدا نەهێناوە؟\nنێچیرڤان بارزانی: لە ڕاستیدا هەڵوێستی ئەمەریكا پێشتر ڕاگەیەنرا بوو، سەردانەكەی بەڕێز مەكگۆرگیش بۆ ڕاگەیاندنی هەڵوێستەكە بوو كە كاتی ڕیفراندۆم كاتێكی باش و گونجاو نییە، جەختكردنەوە بوو لەسەر ئەو هەڵوێستەی كە پێشتر ڕایانگەیاندبوو، ئێمەش بە ڕاشكاوی گوتمان كاتەكە بۆ ئەنجامدانی ڕیفراندۆم گونجاوە، بۆیەش هەردوولا گفتوگۆ و ڕوانینی جیاوازیان لەوبارەوە هەبووە.\n❊ كەواتە ئەگەر كورد گوتیان بەڵێ، ئێوە سەربەخۆیی ڕاناگەیەنن دوای ئەوە؟ بۆچی؟\nنێچیرڤان بارزانی: دەبێ پرسیار لەوە بكرێت كە بۆچی ئێمە گەیشتووینەتە ئەو بڕیارەی ڕیفراندۆم ئەنجام بدەین. لە ڕاستیدا هۆكارەكەی ئەو چاوەڕوانییە زۆرە بوو كە ئێمە لە عیراقی نوێمان هەبوو لەگەڵ چەندین ساڵ خەبات و هەموو ئەو وێرانكاری و توندوتیژییەی بووە هۆی ئازار و ناڕەحەتی بۆ خەڵكی كوردستان، بە تایبەتیش ساڵی 2003 ئێمە لەو باوەڕەدا بووین ئەوە دەستپێكێكی تازەیە بۆ عیراق، بۆ عیراقێكی نوێ، عیراقێكی دیموكرات و فیدراڵ كە ئێمە هەموومان لەسەر بنچینەی هاوبەش تیایدا دەژین، بەڵام بەداخەوە دوای 12 - 13 ساڵ، دوای ئەوەی كە دەستوور لەلایەن زۆربەی عیراقییەكانەوە دەنگی بۆ درا، دەستوورەكە جێبەجێ نەدەكرا و هاوكات بۆ چەندین جار پێشێل كرا، بۆیە ئەو چاوەڕوانییەی ئێمە هەمانبوو بۆ عیراقی نوێ، بەدی نەهات و بێهیواییەكی زۆری لای خەڵكی كوردستان دروست كرد. لەم هەلومەرج و كەشە سیاسییەی ئێستا لە عیراقدا هەیە، ناڕەحەتییەكان بەردەوامن، بۆیەش ئەمە هۆكاری ئەوە بوو كە ئێمە بڕیارمان دا بگەڕێینەوە بۆ لای خەڵكەكەمان بۆ ئەوەی خۆیان بڕیار لەسەر داهاتوویان لە عیراق بدەن.\n❊ دژ بە داعش وا دێتە بەرچاو كە بەرەو كۆتایی دەچێت، حكوومەتی عیراق دەرفەتی ئەوەی دەبێ دەست بە ڕیفۆرمی ئابووری و سیاسی بكات، هەروەها هەڵبژاردنی پەرلەمانیش بەڕێوە ببات، كوردیش ئەو دەرفەتەیان دەبێ قسەی خۆیان سەبارەت بە عیراقی یەكگرتوو بكەن، ئەوە بژاردەیەكی ئاشتیانەتر نییە لەوەی ئێستا ڕیفراندۆم ئەنجام بدەن؟\nنێچیرڤان بارزانی: لە ڕاستیدا كاتێك ئێمە قسە لەسەر ڕیفراندۆم لە 25ی ئەیلوول دەكەین، مانای ئەوە نییە ڕۆژی دواتر سەربەخۆیی ڕادەگەیەنین. بە شێوەیەكی بنچینەیی كۆی بیرۆكەی ئەنجامدانی ئەم ڕیفراندۆمە بۆ دەربڕینی خواستی خەڵك و نەتەوەكەیە بەگشتی كە دواتر دەبێتە ڕاسپاردەیەك بۆ سەركردایەتیی سیاسی بۆ ئەوەی دواتر لەگەڵ بەغدا دانوستاندن و دایەلۆگی زیاتری لەسەر بكەن. \nئێمە لە شەڕی دژی داعشدا سەركەوتوو بووین، بەردەوامیش دەبین لەو هەماهەنگیەمان لەگەڵ هێزە ئەمنییەكانی دیكەی عیراق و هاوپەیمانیی نێودەوڵەتی بۆ شەڕ لە دژی داعش لە هەركوێیەك بێت. ئێمە لە ئاستی پەیوەندییەكانمان لەگەڵ سوپای فەرمیی عیراق بە شێوەیەكی بەرچاو سەركەوتوو بووین. بۆ قسەكردن دەربارەی هەڵبژاردنی داهاتوو و گۆڕانكارییە چاوەڕوانكراوەكانیش، بەداخەوە هیچ گۆڕانێك ببینین. ئێمە ڕووبەڕوو لەلایەن كۆمەڵگەی نێودەوڵەتی داوامان لێ كرا ڕیفراندۆم دوا بخەین، بەڵام ئەلتەرناتیڤێكی بەهێز نەبوو كە بڕوامان پێ بهێنێت بەردەوام بین لە پرۆسەی سیاسی لە عیراقدا. هەموو ئەو شتەی بە ئێمە گوترا ئەوە بوو ڕیفراندۆم دوا بخەین بەبێ بوونی ئەلتەرناتیڤێك كە جێگەی ئەو دۆخە بگرێتەوە كە ئێمە هەمانە.\n❊ سەرۆك بارزانی ڕایگەیاندووە كە هاوبەشی لەگەڵ بەغدا شكستی هێناوە، بۆیە ئەوە یەكێكە لە هۆكارەكان كە بەرەو سەربەخۆیی دەچن، كەواتە چۆن ئێوە دەتوانن ئەو پەیوەندییە شكستخواردووە ڕاستبكەنەوە كاتێك ڕیفراندۆم سەركەوتوو بوو؟\nنێچیرڤان بارزانی: لە ڕاستیدا، كاتی ڕیفراندۆم و دوای ڕیفراندۆمیش پرۆسەیەك دەبێ كە وا دەكات ئێمە بتوانین گفتوگۆی جددی لەگەڵ بەغدا ئەنجام بدەین و هەوڵ بدەین بەشێك لەو هەڵانەی كە لە ڕابردوو كراون ڕاست بكەینەوە و ئێمەش دەباتە پێگەیەكی باشتر. ئەگەر باسیش لە هاوبەشی، یانیش دروستبوونی عیراقێكی نوێ لەسەر ئەم هاوبەشییە بكەین، بەداخەوە ئەو هاوبەشییە نەماوە، یاخود لە ڕاستیدا هەر نەبووە.\nلە 2005ەوە كاتێك دەستوور پەسندكرا بەداخەوە ڕووبەڕووی چەندین سەختی بووینەوە. چەندین نموونەش هەن، دەتوانین بیانخەینە ڕوو كە لە كوێ پێشلكاری لەو هاوبەشییەدا، یانیش لە دەستووردا كراوە. یەكێك لەو نموونانەی كە دەمەوێ بیخەمە ڕوو، لەم دواییانەدا كاتێك هێزەكانی حەشدی شەعبی، هێزە میلیشیاكانی شیعە لەلایەن پەرلەمانی عیراقەوە بە یاسایی كران، هەموو پێداویستییەكیان بۆ دابین كرا، لەگەڵ هەموو ڕێزم بۆ حەشدی شەعبی و ئەو قوربانییەی كە لە شەڕی داعش داویانە و هەموو ئەو شتانەی كە بۆیان دابین كراوە، بەڵام لە هەمان كاتدا كاتێك هێزەكانی پێشمەرگە لە هەمان دۆخدا بوون و هەمان قوربانیان دا، بەغدا هیچ كات ئامادە نەبوو هیچ جۆرە پشتیوانییەك، یانیش هاندانێك بۆ ئەم پرسە پێشكەش بە هێزەكانی پێشمەرگە بكات. ئەمە یەكێكە لە نموونە هەرە بەرچاوەكان كە وەك هاوبەشێكی هاوسەنگ نەبینراوە.\nدووەم، كاتێك IMF و بانكی جیهانی هاوكاریی داراییان پێشكەش بە بودجەی عیراق و پڕۆژەكانی پەرەپێدانی عیراق كرد، بەداخەوە هیچ یەكێك لەو هاوكارییانە بەشی هەرێمی كوردستانیان لێ نەدرا، ئەمەش یەكێكی دیكەیە لەو نموونە زیندووانەی كە هاوبەشی تێدا نابینرێت. چەندین نموونەی دیكەش هەن. ئێمە لەو بڕوایەداین دوای ڕیفراندۆم دەتوانین چەندین گفتوگۆی جددی لەگەڵ بەغدا ئەنجام بدەین لەسەر ئەوەی كە چۆن بنچینەیەكی پتەو دابنێین سەبارەت بەوەی چۆن پێكەوە كار بكەین و هاوئاهەنگ بین.\n❊ كەواتە كاردانەوەی ئێوە چی دەبێت كاتێك بەغدا ڕەتی كردەوە ئەنجامی ڕیفراندۆمەكە قبووڵ بكات، چونكە پێشتر ئەوەی ڕاگەیاندووە كە ئەو ڕیفراندۆمە نادەستوورییە؟\nنێچیرڤان بارزانی: ئەوان دەستیان پێكردووە، بەغدا لە ئێستاوە ئەنجامەكەی ڕەت كردووەتەوە، ئەنجامەكەی هەر چۆنێك بێت، پەرلەمانی بەغدا دەنگی لەسەر داوە، بەڵام من دەتوانم بە ڕوونی بیڵێم ئەمە هیچ كاریگەرییەكی لەسەر پرۆسەكە نابێت.\n❊ نا، من دڵنیام كە ڕیفراندۆمەكە ئەنجام دەدرێت، پرسیارەكە ئەوە بوو كە كاردانەوەی ئێوە چی دەبێت و پلانتان چییە كاتێك ئەوان ئەنجامی ڕیفراندۆمەكەیان ڕەت كردەوە؟\nنێچیرڤان بارزانی: چاوەڕوانییەكانی ئێمە ئەوەیە كە ئەنجامی ڕیفراندۆمەكە نەكرێتە بنەمایەك بۆ زیاتر شێواندنی دۆخەكە. خواست و ئامانج ئەوەیە كە زیاتر لەیەكگەیشتنمان لەگەڵ بەغدا هەبێت، بۆ بوونی دانوستاندنی جددی كە بۆ ئەوان چاوەڕوانكراو بێت و بۆ ئێمەش چاوەڕوانكراو بێت، بۆ ئەوەی دیبەیتی زیاتری جددیمان هەبێ لەبارەی چاوەڕوانییەكانی داهاتووەوە.\n❊ سەرۆك بارزانی دەڵێ كوردی عیراق خۆیان سنوورەكانی خۆیان دیاری دەكەن، بەڵام كاتێك كە بەغدا ڕەتی دەكاتەوە دان بە ئەنجامی ئەو ڕیفراندۆمەدا بنێت، ئایا ئێوە تاكوو پێكدادانی سەربازیش ئامادەن لەگەڵ بەغدا بڕۆن بۆ ئەوەی ئەو سنوورانە بپارێزن؟ بە دڵنیاییەوە پرسیارەكە لێرەدا زیاتر لەسەر كەركووكە؟\nنێچیرڤان بارزانی: ڕیفراندۆم سنوورەكانی هەرێمی كوردستان دیاری ناكات، ئەمە تەنیا دەتوانرێت لە ڕێگەی دانوستاندنی جددی لەگەڵ بەغدا بەدەست بهێنرێت. لە ڕاستیدا ئێمە لە هەرێمی كوردستان، خەڵكی كوردستان و بەتایبەتیش كورد نامانەوێ خواستی خۆمان بەسەر خەڵك و پێكهاتەكانی دیكە لەم ناوچەیەدا بسەپێنێن وەك عەرەب و توركمان و مەسیحییەكان و هەموو پێكهاتە جیاوازەكانی دیكە كە لە ناوچەكە لە چوارچێوەی ئەم سنوورانەدا دەژین. ئەوان دەتوانن بەپێی خواست و هاوسۆزیی خۆیان دەنگ بدەن، ئایا دەیانەوێ بەشێك بن لە ئیدارەی هەرێمی كوردستان یان نا. شتەكە تەواو پرۆسەیەكی دیموكراسییە بۆ ئەوەی ئەوان بڕیار بدەن. دیاركردنی سنوورەكانیش دەمێنێتەوە بۆ ئەو دانوستاندن و دایەلۆگانەی دواتر لەگەڵ بەغدا دەكرێن.\n❊ ئێوە وەڵامی بەشێكی پرسیارەكەی منتان دایەوە، بەڵام بە پێداگرییەوە دەمانەوێ ئەوە بزانین لەبارەی كەركووكەوە، ئەگەر خەڵكی كەركووك دەنگیان بۆ مانەوە لەنێو عیراق دا، بەڵام زۆربەی بەشەكانی كوردستان دەنگیان بۆ جیابوونەوە دا، چی ڕوو دەدات؟ چونكە ئەوە لێكچوونی لەگەڵ بریكزیت هەیە كە لە سكۆتلەندا ڕووی دا؟\nنێچیرڤان بارزانی: سەربارەت بە كەركووك دەیڵێمەوە ئەوە پرسێكە بە تەواوی بۆ خەڵكی ناوچەكە جێ هێڵدراوە، ئێمە هیچ چارەسەرێك بەسەر كەركوودا ناسەپێنین. تایبەتمەندیی كەركووك و پێكهاتەكانی كۆمەڵگەكەی وەك عەرەب، توركمان، مەسیحی و بەدڵنیاییەوە كوردیش، شتێكە كە دەبێ بە گرنگییەوە بە هەند وەربگیرێت. لە چوارچێوەی ئیدارەی كوردستاندا بێت، كەركووك دەتوانێ وەك هەرێمێكی ئۆتۆنۆم بێت و تایبەتمەندییەكی تایبەتی هەبێت و پێكهاتەكانیشی پارێزراو و دڵنیا بن. ئێمە پلانمان نییە بۆ ئەوەی چارەسەرێكی تاكلایەنانە بەسەر كەركووكدا بسەپێنین. بەڵكوو بە تەواوی ئەم پرسە دەدەینە دەست خەڵكی كەركووك خۆی و دەبێ لە داهاتووشدا تایبەتمەندیی تایبەت بدرێتە ئیدارەی داهاتووی كەركووك.\n❊ لەوە تێدەگەم كە ئێوە ناتانەوێت ویستی خۆتان بەسەر كەسدا بسەپێنن، بەڵام پێشمەرگە ڕۆڵێكی گرنگی گێڕا لە شەڕی داعش بۆ دەركردنی لە مووسڵ، ئایا ئێوە سوود لەو دەرفەتە وەردەگرن كە بەهۆی شەڕەوە بەدەستتان هێناوە و ناوچەی زیاترتان لەژێر دەستدایە كە پێشتر لەژێر دەستی جیهادییەكاندا بوون، ئایا ئێوە ئەو ناوچانەش دەخەنە نێو دەوڵەتی كوردستانەوە؟\nنێچیرڤان بارزانی: لە ڕاستیدا، ئێمە نە خواستمانە و نە دەشمانەوێت لەو هەلومەرجەی ئێستا ئەم جۆرە دیفاكتۆیانە بسەپێنین، بەڵام كۆمەڵێك ڕاستیش هەن كە دەبێ بە هەند وەربگیرێن، بەر لە كەوتنی مووسڵ ئێمە داوامان لە سەرۆك وەزیرانی ئەوسای عیراق كرد پێشمەرگە بەشدار بێ لە پارێزگاریكردن لە مووسڵ، بەڵام بەداخەوە وەڵامی بەغدا نەرێنی بوو بۆ ئەم پێشنیازەی ئێمە، بۆیەش ئەوەی ڕووی دا كەوتنی موسڵ بوو. بە خێرایی دوای ئەمە، لەسەر داوای سەرۆك وەزیرانی عیراق هێزەكانی پێشمەرگە ئاسایشی كەركووكیان پاراست و بەرپەرچدانەوەیەكی خێرا بوو بۆ پارێزگاریكردن لە ناوچەكە لەوەی نەكەوێتە بەر هێرشی دڕندانەی داعش. ئەگەر ئێمە هێزەكانی پێشمەرگەمان بۆ ئەو ناوچانە نەناردبا، ڕەنگە چارەنووسی كەركووكیش خراپتر ببا لەوەی مووسڵ. بوونی هێزەكانی پێشمەرگە لەو ناوچانە بۆ پارێزگاریكردن بوو لە ناوچەكە و پێكهاتەكانی كەركووك. بۆ دیاركردنەوەی سنوورەكان، ئێمە پێویستیمان بە گفتوگۆیە لەگەڵ بەغدا، سنووری ئیدارەی هەرێمی كوردستان ناسەپێندرێت، ئێمە وا هەست دەكەین ئەم پرسە دەكرێت لەسەر لێكگەیشتنی هاوبەش و كاری جددی لەگەڵ بەغدا كۆتایی پێ بهێندرێت.\n❊ ئێستا كە نرخی نەوت بە نزمی ماوەتەوە، ئایا مەترسیی ئەوەتان هەیە كوردستانی سەربەخۆ كە پشت بە داهاتی نەوت دەبەستێت پارەی پێویستی دەستنەكەوێت بۆ ئەوەی خۆی بەڕێوە ببات؟\nنێچیرڤان بارزانی: لە ڕاستیدا، دۆخی ئابووریی هەرێمی كوردستان لە چەند ساڵی ڕابردوودا دۆخێكی نموونەیی نەبووە. قەیرانە داراییەكە هەمووی بەهۆی دابەزینی نرخی نەوەتەوە نەبووە. بەڵێ، ڕاستە نرخی نەوت كاریگەی لەسەر هەبوو، بەڵام لە هەمان كاتدا دەبێ ئەوەشمان لەبیر بێت، لە سەرەتای 2014ـەوە، پێش شەڕی داعش، بەغدا تاكلایەنە بودجەی كوردستانی بڕی. بۆ سێ ساڵ، ئێمە ڕووبەڕووی زەحمەتی بووینەوە، بەهۆی بڕینی بودجە لەلایەن بەغداوە. دووەمیش، ئێمە بە درێژاییی 1100 كیلۆمەتر رووبەڕووی شەڕی مەترسیدارترین ڕێكخراوی تیرۆرستی بووینەوە "داعش". ئەمەش گوشارێكی دیكەی گەورەی خستە سەر ئێمە. شەڕی دژ بە داعش و كۆنترۆڵكردنی چەندین ناوچە لەلایەن داعشەوە بووە هۆی ئەوەی 1.8 ملیۆن ئاوارە ڕوو لە كوردستان بكەن، ئەمەش زەحمەتییەكی دیكەی ئابووری دروست كرد، ئەمساڵ چەند ئاماژەیەكی ڕوونی پێشكەوتنی ئابوورییەكەمان هەن و چاوەڕوان دەكەین پێشكەوتنی زیاتریش هەبێت، هاوكات هەوڵێكی جددی دەدەین بۆ ئەوەی چاكسازی بكرێت تاكوو تەنیا پشت بە داهاتی نەوت نەبەستین، بەڵكوو ئابوورییەكەمان هەمەجۆر بكەین.\n❊ پێتان وایە سەربەخۆییی كوردستان وەبەرهێنەرە بیانییەكان دەترسێنێت؟\nنێچیرڤان بارزانی: لە ڕاستیدا وەك پێشتریش ئاماژەم پێدا، ئەنجامدانی ڕیفراندۆم، مانای ئەوە نییە بە خێرایی سەربەخۆیی ڕادەگەیەنرێت، بەڵكوو ئەوەی ئێمە دەمانەوێ بیكەین ئەوەیە بچینە نێو گفتوگۆیەكی جددی لەگەڵ بەغدا و هەوڵ بدەین هەموو كێشە هەڵپەسێردراوەكان كە دەتوانرێن لە ڕێگەی دانوستاندن و كاری جددی لەگەڵ بەغدا چارەسەر دەكرێن، چارەسەریان بكەین. لەگەڵ ئەمەدا، لە دوو دەیەی ڕابردوودا ئێمە سەلماندوومانە كە فاكتەری سەقامگیرین لە ناوچەكەدا، بە دڵنیاییشەوە لەسەر ئەم ئاراستەیە بەردەوام دەبین بۆ ئەوەی فاكتەری سەقامگیری بین لە ناوچەكە.\n❊ كاتێك كورد ئۆتۆنۆمییەكیان كردە دیفاكتۆ لە سەرەتایی نەوەتەكان لەدوای شەڕی كەنداو، هەر زوو لە نێوخۆتاندا وەستانەوە و شەڕی نێوخۆیتان دەست پێكرد كە ئەوە چەند ساڵێكی خایاند، ئێستا سەرۆك بارزانی دەڵێت دەست لە پۆستەكەی دەكێشێتەوە كاتێك كورد سەربەخۆیی بەدەست هێنا، هەروەها هەڵبژاردنی سەرۆكایەتیش لە مانگی تشرینی دووەم بەڕێوە دەچێت، ئایا مەترسی لەسەر دروستبوونی ناسەقامگیری لە دەوڵەتی كوردستاندا هەیە؟\nنێچیرڤان بارزانی: لە ڕاستیدا، ئەوەی وەك ململانێی نێوخۆیی ڕووی دا، لاپەڕەیەكی خەمگینە لە مێژووی ئێمەدا، بەڵام لە هەمان كاتیشدا لاپەڕەیەكە كە داخراوە و پێم وانییە بارودۆخەكە ڕێگە بەوە بدات جارێكی دیكە ئەم ململانێیە سەرهەڵداتەوە. سەبارەت بە پۆستی سەرۆك بارزانیش، لە چەندین بۆنەدا ئەو بە ئاشكرا ڕایگەیاندووە كە خۆی هەڵنابژێرێتەوە، یانیش خۆی بۆ هەڵبژاردنی سەرۆكایەتی كاندید ناكاتەوە. ئەو ڕێز لەوە دەگرێت، هەروەها ڕێز لە یاساكانی هەرێمی كوردستان دەگرێت، ئەمە ئەو هەڵوێستەیە كە ئەو بە ئاشكرا و بە ڕوونی ڕایگەیاندووە.\n❊ ئێستا سەرۆك وەزیران یەكێك لە هۆكارەكانی هاتنی داعش بەرەو عیراق، بوونی ناكۆكیی سیاسی و تایفی بوو لەو وڵاتەدا، ئایا ئێوە بیرتان لەوە كردووەتەوە؟ چۆن دەتوانن دڵنیا بن كە سەربەخۆییی كوردستان نابێتە هۆی قووڵبوونەوەی ئەو دابەشبوونە و بارودۆخی ناوچەكە بەرەو خراپتر نابات؟\nنێچیرڤان بارزانی: ئەگەر تۆ بە ڕاستی لە نزیكەوە ئاگاداری هاوكارییەكانی سەركردایەتیی كورد بیت، لە 2003ەوە تا ئێستا بەڕێزان بارزانی و تاڵەبانی هاوكارێكی گەورە بوونە بۆ بنیادنانەوەی عیراق لەسەر بنچینەی بەڵێنێك (كە عیراق)، عیراقێكی نوێ دەبێ بۆ هەموومان، بەڵام بەداخەوە ئەمە بە ئاراستەیەكی دروستدا نەڕۆیشت، لە ماوەی 12 ساڵی ڕابردووشدا، یانیش دوای ئەوەی ئێمە عیراقمان بنیاد نایەوە، عیراقی نوێ، لاپەڕەیەكی نوێمان هەڵدایەوە، پرسیارێك دەكەین- ئێمە لە كوێین؟ بۆ هەموو ئەو زەحمەتیانەش كە ئێمە ڕۆژانە ڕووبەڕووی دەبینەوە لەگەڵ بەغدا، ئەوە هەموو ئەو شتەیە كە ئێمە دەتوانین بیكەین، ئەوەی تا ئێستا كردوومانە، ناتوانین چی دیكە بیكەین. ناتوانین زیاتر پەرەی پێ بدەین. \nئەوەی لەبارەی سەقامگیری و یەكگرتوویی عیراقیش دەگوترێت و كە هەمیشە كۆمەڵگەی نێودەوڵەتیش جەختی لێ دەكاتەوە لەبارەی عیراق، یاخود یەكگرتوویی عیراقەوە، ئەمە تەنیا دروشمێكە، یانیش تێگەیشتنێكی سیاسیانەیە. بەڵام لە ڕاستیدا عیراق یەك نییە و عیراق یەكگرتوو نییە، ئێمەش وەك كورد نابێ سەرزەنشت بكرێین بەرامبەر بەوەی لە تەواوی ناوچەكانی دیكەی عیراق ڕوو دەدات و ئەو ئاراستە هەڵەیەی عیراق پێیدا دەڕوات. \nئەوەی ئێمە هەوڵی بۆ دەدەین، كاتێك لەبارەی سەربەخۆییی كوردستانەوە قسە دەكەین، بۆ ئاڵۆزكردنی دۆخەكە نییە، بۆ قووڵكردنەوەی ئەو كێشانە نین كە ئێستا لە وڵاتەكەدا هەن، بەڵكوو بەپێچەوانەوە، ئێمە هەست دەكەین سەربەخۆیی دەبێتە فاكتەری سەقامگیری. ئەو كارە هەڵانە و هەروەها ئەو ناسەقامگیریەش كە لەناوچەكەدا هەیە، بەهۆی گەلی كوردەوە نییە، ئەوە هەڵەی ئێمە نییە كە عیراق بەم ئاراستەیەدا ڕۆیشتووە.\n❊ سەرۆك بارزانی دەڵێت، سەردەمی كۆلۆنیالی و دروستكردنی سنوورەكان لە ڕۆژهەڵاتی نێوەڕاست بەتایبەتی پەیماننامەی سایكس پیكۆ، كۆتایی هاتووە و ناوچەكە پێویستی بە فۆرمێكی نوێیە كە كوردستانی سەربەخۆ لەخۆی بگرێت، چ فۆرمێكی دیكە ئێوە هیوای بۆ دەخوازن، ئایا پێت وایە عیراق و سووریا وەك خۆیان دەمێننەوە لەو بارودۆخەی ئێستایاندا؟\nنێچیرڤان بارزانی: كاتێك كە پرسی سەربەخۆیی خرایە ڕوو و گفتوگۆی لەسەركرا، ئێمە بەبێ پێچوپەنا تەنیا باسمان لەوە كرد كە ئێمە چیمان لە هەرێمی كوردستانی عیراق هەیە و چیمان لە ناوچە كوردستانییەكانی دەرەوەی هەرێمی كوردستاندا هەیە. ئەو بابەتانەی كە دەكەونە دەرەوەی سنووری هەرێمی كوردستان، ئەوانە بابەتێكن كە ئێمە نامانەوێ دەستتێوەردانیان تێدا بكەین. هەرچەندە ئێمە حەز دەكەین پرسی گەلی كورد لە سووریا بە شێوەیەكی دیموكراسی و ئاشتییانە چارەسەر بكرێت، بەڵام بەرپرسیارێتیی ئێمە بە شێوەیەكی سەرەكی و تەنیا تایبەتە بە هەرێمی كوردستانی عیراق.\n❊ لە كاتی پەیوەندیی تەلەفۆنی نێوان ڕیكس تیلەرسن، وەزیری دەرەوەی ئەمەریكا و بارزانیدا كە مانگی ڕابردوو ئەنجام درا، سەرۆكی ئێوە داوای گرەنتی و ئەلتەرناتیڤی لە ئەمەریكا كردووە لە بەرامبەر هەڵوەشاندنەوەی ڕیفراندۆمدا، ئەوەی من تێی بگەم گەرەنتیی زۆر نەدراوە بە ئێوە، دەكرێ پێمان بڵێن دەبێ ئەو گرەنتییە چی بێت؟ ئایا بەبێ ئەو گرەنتییە، ئێوە ڕیفراندۆم هەر ئەنجام دەدەن؟\nنێچیرڤان بارزانی: بۆ ئێمە پرسیاری گرنگ كە بەردەوام لە كۆمەڵگەی نێودەوڵەتی و لە ئەمەریكاشمان كردووە، ئەگەر ڕیفراندۆم ئەنجام نەدرێت، یان دوا بخرێت بەهۆی ئەوەی كە كاتەكەی گونجاو نییە، پرسیاری ئێمە بۆ ئەوان ئەوەیە: ئەگەر ڕیفراندۆم هێندە شتێكی خراپە، باشە جێگرەوەكەی چییە؟ ئەگەر كاتەكەی گونجاو نییە، باشە ئێوە دەتوانن پێمان بڵێن ئەو كاتە شیاوە كەیە؟ تا ئێستاش وەڵامی ئەو پرسیارانەمان وەرنەگرتووە.\n❊ حكوومەتی ئێستای توركیا لە شەڕدایە لەگەڵ كورد لە نێوخۆیدا و لەگەڵ كوردی سووریاش، بەڵام ئێوە پەیوەندییەكی باشتان لەگەڵ حكوومەتی توركیادا هەیە، بە دڵنیاییەوە سەربەخۆییی كوردستان كاریگەری لەسەر ئەو پەیوەندییانە دەبێت، پێتان وایە زیان بەر ئەو پەیوەندییە دەكەوێت لە ئەنجامی ڕیفراندۆمەكەدا؟\nنێچیرڤان بارزانی: لە ڕاستیدا، پرسی ڕیفراندۆم، پێمان وایە لە جیهاندا لە قەبارەی خۆی گەورەتر كرا، پێویستە وەك خۆی تەماشا بكرێت كە چییە و بۆ چ ئامانجێكە. دووبارە دەیڵێمەوە: دەمەوێ جەخت لەوە بكەمەوە كە یەك ڕۆژ دوای ئەنجامدانی ڕیفراندۆم بەو واتایە نایێت كە سەربەخۆیی ڕابگەیەنرێت. ئێمە پەیوەندیی باشمان لەگەڵ توركیادا هەیە، لە ڕووی سیاسی، كۆمەڵایەتی و ئابووریشەوە، بێگومان ئێمە نامانەوێت ئەوە تێك بدەین، ئێمە ئەو پەیوەندییانەمان لەگەڵ توركیا بەرز دەنرخێنین و نامانەوێت ئەو پرۆسەیەی كە ئێمە دەستمان پێكردووە ببێتە هۆی تێكدانی پەیوەندییەكانمان لەگەڵ توركیا و هیواداریشین لەیەكگەیشتنی زیاتر و پەیوەندیی زیاتر لەگەڵ توركیا دابمەزرێنین، ئامادەشین لەسەر ئەو بابەتە گفتوگۆی زیاتر ئەنجام بدەین، هەروەها دەبێ كۆمەڵگەی نێودەوڵەتی ئەوە بزانێ كە ڕۆژی دوای ڕیفراندۆم بە واتای ڕاگەیاندنی سەربەخۆییی كوردستان نییە و نابێ زیادەڕۆیی لەو بابەتەدا بكرێت.\n❊ سەرۆك وەزیران دەمەوێت تێروانینتان تۆ سەبارەت بەو ڕیفراندۆمە بزانم ئەگەر پرسیاری ئەوەتان لێ بكەم ئایا سەربەخۆییی كوردستان لە داهاتوودا ناوچەكانی وەك عەفرین و ڕۆژئاوای كوردستانیش لەخۆ دەگرێت و دەبێتە دەوڵەتی كوردستانی گەورە؟\nنێچیرڤان بارزانی: ئێمە ئەجێندا و تێڕوانینێكی لەو جۆرەمان نییە كە بمانەوێت سنووری خۆمان ببەینە دەرەوەی ئەو سنوورەی ئێمە ئێستا تێیداین. سنوورەكانی ئێمە دیاریكراون و لەگەڵ عیراقیش دیارییان دەكەین، تەواو.\n❊ دەمەوێت هەڤپەیڤینەكە بە پرسیارێك سەبارەت بە پەیوەندیی نێوان كوردستان و ڕووسیا كۆتایی پێ بهێنم. لەسەرەتای ئەمساڵدا، ئێوە لە كۆڕبەندی ئابووریی جیهانی لە سانتپیترسبۆرگ ڕێككەوتنێكتان بە گوژمەی یەك ملیار دۆلار لەگەڵ كۆمپانیای ڕۆسنەفت واژۆ كرد، بە مەبەستی وەبەرهێنانی ئەو كۆمپانیا ڕووسییە لە كێڵگە نەوتییەكانی كوردستاندا بۆ ماوەی 20 ساڵ، ئایا ئێوە پشتیوانیی ڕووسیا لە سەربەخۆییی كوردستان دەبینن لەو ڕێگەیەوە، یان ئەوە تەنیا وەبەرهێنانە؟\nنێچیرڤان بارزانی: هاوشێوەی هەموو كۆمپانیایەكی نێودەوڵەتی كە وەبەرهێنانی لە كەرتی نەوتی كوردستاندا كردووە، ڕۆسنەفتیش بە هەمان شێوە پێشوازی لێ كراوە و ئێستا چالاكە و بەردەوام دەبێت لە چالاكییەكانی وەك وەبەرهێنەرێك، ناشبێت ئەو وەبەرهێنانە بە هەڵوێستی فەرمی حكوومەتی ڕووسیا تەماشا بكرێت وەك پشتگیریی ڕاستەوخۆی ڕووسیا بۆ سەربەخۆیی، ئەمە ڕەهەندێكی بازرگانی و ئابوورییە.


ژڤانێ ديدارێن ئاگرین د ناڤبه‌را به‌رشه‌لۆنه و ریالێ دا دیاربوون - وارمیدیا\nهەدەپێ پەنا بۆ گەلێ تورکیا بر\nخانه‌قین.. داعشێ مه‌زنترین هێرش كر\nئەنقەرە.. 17 ئالیگرێن ھەدەپێ ھاتن گرتن\nل ئه‌ورۆپا خوه‌نیشاندان دژی حكوومه‌تا برازیلێ هاتن كرن\nتوركیا سۆز دا خالێن خوه یێن چاڤدێریێ ل سووریێ نه‌هێلیت\nئزمیر.. نێزیکی 40 رێکخستنێن تورکیا پشتەڤانییا هەدەپێ کر\nئه‌ردۆگان و پۆتین ل سه‌ر ره‌وشا سووریێ ئاخفتن\nئه‌لمانیا دێ ئاگرێ ئه‌مه‌زۆنێ د گۆپیتكا جی٧ دا به‌حس كه‌ت\nبه‌هره‌م شه‌یما سه‌رۆكێ هۆزا هناره‌یى وه‌غه‌را داویێ كر\nجڤاتا ئاساییشا نشتیمانییا ئیراقێ لدۆر هێرشێن سه‌ر حه‌شدێ كۆمبوو\nئاگوگوى دژییێ 40 سالییێ دا وه‌غه‌ركر\nسیروانێ نووێ بۆ جارا ئێكێ دبیته قاره‌مانا فۆتسالا كوردستانێ\nژڤانێ ديدارێن ئاگرین د ناڤبه‌را به‌رشه‌لۆنه و ریالێ دا دیاربوون\nمێژوویا به‌لاڤكرنێ: 2015/07/15 - 11:54 ص\nئێكه‌تییا ته‌پاپێی یا ئسپانیایێ راگه‌هاند كو ل 23ێ هه‌یڤا ته‌باخا بهێت دێ وه‌رزێ نوو یێ خولا ئسپانیایێ هێته‌كرن یا كۆ دێ ل 15ێ گۆلانا سالا 2016ێ ب دوماهی هێت و ده‌لیڤه‌یێ بۆ هه‌لبژارتیێن وان بهێته دان بۆ خۆ به‌رهه‌ڤكرن بۆ یۆرۆیا 2016ێ. د رێ و ره‌سمێن پشككێشا یاریێن گه‌ڕا ئێكێ دیاربوو كو قاره‌مانا وه‌رزێ بۆری به‌رشه‌لۆنه دێ بیته مێڤانان ئه‌تله‌تیكۆ بلباۆ و ریال دێ ژ ده‌رڤه‌یی یاریگه‌ها خۆ همبه‌ری سپۆرتینگ خیخۆن بیت.\nبۆ یاریێن كلاسیكۆیا ئسپانیایێ. یارییا ئێكێ ژ گه‌ڕا 12ێ ریال مه‌درید دی مێڤاندارییا به‌رشه‌لۆنه ل (8/11/2015) كه‌ت، ل (3/4/2016) به‌رشه‌لۆنه دێ مێڤاندارییا ریالێ كه‌ت د كلاسیكۆیا دووێ دا.\nژلایه‌كێ دیڤه دێربیێ مه‌درید دناڤبه‌را ریالێ و ئه‌تله‌تیكۆ. یا ئێكێ دێ ل یاریگه‌ها فێسێنتی كالدیرۆن ل 4ێ چڕییا دووێ یا بهێت بیت و یارییا دووێ دێ ل 28ێ شۆباتا سالا 2016ێ بیت ل یاریگه‌ها سه‌نتیاگۆ برنابیۆ هێته‌كرن.\nكاسا سۆپه‌را ئسپانیایێ دا به‌رشه‌لۆنه دێ بیته مێڤانا ئه‌تله‌تیكۆ بلباۆ ل 14ێ ته‌پاخا بهێت بیت و دیڤدا ل17ێ هه‌مان هه‌یڤ ل یاریگه‌ها كامب نۆ یاریێ كه‌ن.\nیاریێن دناڤبه‌را به‌رشه‌لۆنه و ئه‌تله‌تیكۆ مه‌درید، یارییا ئێكێ دێ ل یاریگه‌ها ڤێسێنیتێ كالدیرۆن بیت ژ گه‌را سێیێ ل 13 ئه‌یلۆنا بهێت بیت، یارییا دووێ ژ گه‌ڕا 22 دێ ل یاریگه‌ها كامب نۆ یا به‌رشه‌لۆنه هێته‌كرن.\nلدیڤ بڕیارا ئێكه‌تییا ئسپانیایێ ئاردا تۆران نه‌شێت پشكداری یاریێن یانه‌یا خۆ به‌رشه‌لۆنه بیت هه‌تا بدوماهی هاتنا قۆناغا ئێكی یا خولا ئسپانیا ژبه‌ر سزایێن لسه‌ر یانه‌یا به‌رشه‌لۆنه ژلایێ فیفایێ ڤه هه‌تا هه‌ڤبه‌ستێن زڤستانا بهێت.\n2019/08/23 - 3:22 م\n2019/08/23 - 3:16 م\nنێدڤێد دێ جهێ ساری د پرێسكۆنفرانسان دا گریت\n2019/08/23 - 3:05 م\n2019/08/23 - 5:15 م\nنووری مالكی هۆشداریێن جه‌نگه‌كا مه‌زن ل ئیراقێ دان\n2019/08/23 - 3:03 م\nئەمریکا مرنا کوڕێ ئوسامە بن لادنی پشتراست کر\n2019/08/23 - 10:20 ص\nئەشرەف غانی: کابۆل دێ پێداچوونێ بۆ رێککەفتنا ئەمریکا و تالیبانێ کەت\n2019/08/23 - 10:19 ص\nنێچیرڤان بارزانی: کوردستان پەناگەها هەموو بندەستدانە\n2019/08/22 - 8:36 م


بۆ پشتیوانی لە عەفرین هێڵی شەمەندەفەری مانچستەر وەستێنرا.. بە وێنە - RojNews\nڕۆژنیوز – مانچستەر\nلە چالاکییەکدا بە بەشداری چەندین کەس بۆ پشتیوانی لە عەفرین، هێڵی شەمەندەفەری مانچستەر وەستێنرا، ئەو چالاکییە میدیای جیهانی ناچارکرد کە بایەخی پێبدات.\nدوێنێ لە پیکادلی گاردن لە شاری مانچستەر لە بەریتانیا، بە بەشداری بۆ پشتیوانی لە عەفرین و شەرمەزارکردنی دەوڵەتی تورک هێڵی شەمەندەفەری ئەو شارە وەستێنرا.\nچالاکییەکە لەلایەن ڕێکخستنەکانی پژاک و پەیەدە و تەڤگەری ئازادی و گەلی وڵاتپارێزەوە ئەنجامدرا.\nلە چالاکییەکەدا کە دەیان کەس بەشدارییان تێدا کرد، بۆ پشتیوانی عەفرین و شەرمەزارکردنی کۆمەڵکوژکردنی کورد لەلایەن دەوڵەتی تورک و بێدەنگی دەوڵەتی بەریتانیا، توانرا بۆ سێ کاتژمێر هێڵی هەموو شارەکان بگیرێت و هاتووچۆ وەستێنرا.\nڕێپێوانەکە لە پیکادلی گاردن شاری مانجستەر بە دروشمەکانی (تورکیا داعشە، داعش تورکیایە) دەستیپێکرد و بەرەو ویستگەی شەمەندەفەری ئەو شارە.\nلە ڕێپێوانەکەدا کۆمەڵگەی نێودەوڵەتی لەئاست بێدەنگی کۆمەڵکوژی کوردان شەرمەزارکرا.\nئەو ڕێپێوانە جێگای بایەخ بوو، دوای بێدەنگی دەیان میدیای جیهانی لە ئاست کۆمەڵکوژییەکانی دەوڵەتی تورکدا لە عەفرین، لە زۆرینەی ماڵپەڕ و تەلەفزوێنەکانی بەریتانیادا بڵاوکرایەوە، وەک bbc و دەیلی ستار و ئایتیڤ.


بلارووس، ڕێڕەوی نوێ کۆچکردنی نایاسایی لەکوردستانی ئێراقەوە بۆ ئەورووپا - دیدبان حقوق بشر کردستان ایران\nزۆرێک لە خەڵکی شاری شێلادزێ لەناوچەی کوردسستانی ئێراق لەهەوڵی بەجێ هێشتنی شارەکەیانن و رۆشتنی بەقاچاخن بۆ ئەورووپا لەڕێگای بلاڕووسەوە. ئەوان وێڕای بوونی مەترسی مردن یا تووشی کێشە بوونی ئەو مەترسیە دەکەن و خۆیان بە قاچاخچییەکان دەسپێرن.\nرۆیتەرز لەڕاپۆرتێکدا باسی گەشەی کۆچکردن لەکوردستانی ئێراق بەرەو ئەورووپا لەڕێگای بلاڕووسەوە کردووە. پەیامنێری رۆیتەرز رۆشتووە بۆ شاری شێلادزێ لەکوردستان و باس لە هۆکار و مەرجەکانی کۆچیان بۆ بلاڕووس و یەکێتی ئەورووپا دەکات.\nیەکێک لەقاچاقچییەکان لەکوردستانی ئێراق کە زۆرێکی لەڕێگای بلاڕووسەوە گەیاندووتە ئەورووپا لەبارەی هەڵکشانی کۆچی نایاسایی خەڵکی کوردستان دەڵێت تا ئێستا ۲۰۰ کەس لەم شارە خۆیان گەیاندووتەو بلاڕووس و ئەورووپا.\nئەمانە سەرەتا بە شێوەی یاسایی و بە فڕۆکە دەڕۆنە مینسک پێتەختی بلاڕووس و دواتر لەوێیەوە لەڕێگای زەوینی و نایاسایی بەرەو وڵاتانی ئەورووپا بەڕێ دەکەون.\nقاچاخچی ئێراقی لەمبارەوە وتی بازرگانییەکەی لەکۆتایەکانی بەهاری ئەمساڵەوە لەهەڵکشان و گەشەدا بووە.\nلەگەڵ ئەمەش دانی پێدانا کەسانێک کە لەهەوڵدان بۆ گەیشتن بە ئەورووپا کوژراون؛ و ئەمە جێگای نیگەرانییە.\nئەو کە نەیویست نێوی بڵێت وتی:”ئەوانەی دەیانەوێت بڕۆن، جا بۆ لێرە چ ئیشێکیان بۆ دەکرێت.”\nعەبدۆڵا ئۆمەر سەرتاشی پیاوانە لە شێلادزێ دەڵێت زۆرێک لە دۆستان و خزم و کەسوکار قاچاخ رۆشتوون لەرێگای بلاڕووسەوە بۆ ئەورووپا. ئەو لەوێنەکەی سەرەوە لە چاخانەیەکی کۆن دانیشتووە./ وێنە:رۆیتەرز\nکۆچبەرێکی ئێراقی لەمانگی رابردوودا و دوای تێپەڕبوون لەبلاڕووس لەڕێڕەوی لەهستان گیانی لەدەست دا. ئەم رووداوە تەنیا یەکێک لەمردنەکانی ئەم دوایانەیە کە کۆچی نایاسایی لەسنوورەکانی رۆژهەڵاتی ئەورووپا لەهەڵکشاندایە.\nلەهستان، لیتوانی و یەکێتی ئەورووپا، بلاڕووس تاوانبار دەکەن کە هانی کۆچبەران دەدات لەسنوورەکانی تێپەڕ بن و بەرو وڵاتانی دراوسێ دەیانێرێت. ئەوان دەڵێتن ئەم هەنگاوەی بلاڕووس جۆرێکە لە گوشار بۆ سەر یەکێتی ئەورووپا بە هۆی گەمارۆەکانی ئەورووپا لەدژی بلاڕووسە. زۆربەی کۆچبەران لەم بەشی ئەورووپا ئێراقی و ئەفغانین.\nهۆکاری گەمارۆی بلاڕووس لەلایەن بروکسێلەوە، پێشلکاری مافی مرۆڤ لەمینسک راگەیەندراوە. بروکسل بنکەی سەرەکی زۆرێک لە دەزگاکانی یەکێتی ئەورووپایە.\nبە قسەی دانیشتوان و قاچاخچییەکان، شاری شێلادزێ یەکێک لەخاڵە سەرەکییەکانی کۆچ کردنە لەئێراو بەرەو بلاڕووس.\nشێلادزێ لەناوچەی ئۆتۆنۆمی کوردستانی ئێراق هەڵکەوتووە. بەڵام خەڵکی ئەم شارە کێشەی وەک بێ ئیشی، داهاتی کەم و ناکۆکی ژئۆپۆلتیکی ناوچەکەیان لەپێشە. ناکۆکی ژئۆپۆلتیک وەک ئۆپراسیۆنە سەربازیەکانی تورکیا لەناوخۆی ئێراق لەدژی هێزەکانی جێگیری پەکەکە لەوێ کە زۆرێک لەخەڵکی کوردستان بە تایبەت خەڵکی شێلادزێ بەرەو پەنابەری و ژیانێکی باشتر لە رۆژئاوا هان دەدات.\nزۆرێک لە کۆچبەران و پەنابەرانی ئێراقی دوای کرانەوەی ڕێڕەوی بلاڕووس، بەرەو ئەم وڵاتە دەڕون.\nکۆچبەران پێیان وایە ڕێڕەوی بلاڕووس رێگایەکی ئەمن و خێرایە بۆ گەیشتن بە ئەورووپا. بلاڕووس وەک ئەندامی پێشووی یەکێتی سۆڤیەت یەکێک لە ئارمانجە کەم وێنەکان کەئێراقیەکان دەتوانن بە ئاسانی ڤیزای تۆریستی ئەوێ وەربگرن.\nدوای ئەوەی کە ئێراقیەکان دەگەنە مینسک بە یارمەتی قاچاخچییەکان و بە شێوەی زەوینی درێژە بە سەفرەکەیان بەرەو ئەورووپا دەدەن.\nهەرێمی کوردستان لەمبارەوە لێدوانی نەدواە.\nوەزارەتی ناوخۆی ئێراق لەبەغا وتی کە قاچاخی مرۆڤ تاوانە و هەنگاوەکان بە مەبەستی بەرەنگاربوونەوەی هەڵگیراوە. لەگەڵ ئەمەش روونکردنەوەیەکی زیاتری نەدا.\n۱۲ هەزار دۆلار بۆ هاتنی قاچاخچییەکان بۆ یەکێتی ئەورووپا\nقاچاخچی شێلادزێ دەڵێت: یەکێک لە هاوبەش و هاوکارەکانی بۆ قاچاخی کۆچبەران لەئەورووپایە. ئەوان یەکدی لەتورکیا دەبینن.\nئەو وتی: من لە ۵ مانگی رابردوو یارمەتی ۲۰۰ کەسم داوە کە بگەنە ئەورووپا.\nئەم پیاوە وتی کە ئەو لانی کەم ۳ قاچاخچی چالاکی دیکە لەناوچەکە دەناسێت.\nبەرپرسانی خۆجێی ئامادە نین ئاماری ڕێک لەکۆچکردنی نایاسایی ئەم ناوچەیە ئاشکرا بکەن. لەگەڵ ئەمەش رۆژنامەنووسێکی خۆجێی دەڵێت لەسەرەتای بەهاری ئەمساڵەوە تا ئێستا نێزیکی ۴۰۰ کەس لەشێلادزێ و شارەکانی دەورووبەری بە شێوەی نایاسایی کۆچیان کردووە بۆ ئەورووپا و ئەمە لەهەڵکشاندایە.\nعەبدۆڵا ئۆمەر دەڵێت:”زۆرێک لە خزم و کەسوکاری من بەم شێوە رۆشتوون. زۆرێکی دیکەش دەیانەوێت ئەم ئیشە بکەن.” خەڵک ماڵ و ئۆتۆمبێلەکانیان دەفرۆشن تا تێچووی ئەم سەفەرە دابین بکەن.\nبەقسەی قاچاخچی، کۆچبەران و ئاژانسەکانی سەفەر کردنی خۆجێی – کە چالاکن لە رێزرڤی سەفەرە ئاسمانییەکان – ئەم سەفەرە دەتوانێت ۱۲ هەزار دۆلار بۆ هەر کەسێک تێچووی هەبێت. تێچووەکەی بریتیە لە فڕین و جارێک سەفەری زەوینی نایاسایی لە سنوورەکانی ئەورووپا.\nئێراق لەمانگی تەباخدا و لەژێڕ گوشاری یەکێتی ئەورووپا فڕینی راستەوخۆی لەبەغا بۆ مینسکی راگرت. بە قسەی قاچاخچییەکان، هاوڵاتیان، ئاژانسەکانی گەشتیاری و ئەندامانی کنسولی بلاڕووس لەهەولێر، کۆچبەران لەم ڕۆژانەدا لەڕێگای تورکیا و دۆبەیەوە دەگوازنەوە بۆ مینسک.\nئەمین فەرەج شرۆڤەکاری ئێراقی لەمبارەو دەڵێت: لەکاتێکدا کە کوردستانی ئێراق لەچاو شوێنەکانی دیکە سەقامگیرترەو و لەشوێنەکانی دیکە زیاتر دەوڵەمەندی و ئاسایشی پێوە دیارە بەڵام کێشەی زۆری هەیە.\nئەو وتی:قەیرانی ئابووری ئێستای ئێراق بۆتە هۆی ئەوە تا بەرپرسان نەتوانن مووچەی بەشی دەوڵەتی و گەشتی بدەن و ئەمە ژیانی زۆرێک لەخەڵکی کوردی ئەم وڵاتەی خستۆتە ژێر گوشارەوە.\nجگە لەمە خەڵکی شاری شێلادزێ لەناوچەیەکی کوێستانی لەنێزیکی سنووری تورکیا دەژین کە ئاسایش تێدا سەقامگیر نییە. تورکیا هێرشی ئاسمانی بۆ باکووری ئێراق لەدژی پەکەکە زیاد کردووە.\nدەوڵەتی هەرێمی کوردستانیش رایگەیاندووە کە هەڵکشانی پێکدادانەکانی کۆن لەم ساڵانەدا بۆتە هۆی “زیادبوونی نەبوونی ئارامی و ئاوارەبوونی هەزاران کەس لەدانیشتوانی شار و گوندەکان لەم ناوچەی کوردستان. هەزاران کەس ماڵەکانیان بە جێ هێشتووە و بەدوای بژیوی ژیانیانەوەن.”\nعەزیز عەبدۆڵا خاوەنی دووکانێکی جلی بووەک کە دوو منداڵی هەیە دەڵێت تەنانەت وێڕای نیشتەجێ بوون لە کەمپەکانی پەنابەری لەئەورووپا بەڵام هەر کۆچ دەکات.\nعەبدۆڵا کە جلی بووک لەنێو شار دەفرۆشێت، دەڵێت کە کڕیاری نییە. ئەو وتی: بۆ دەبێت ۱۰ هەزار دۆلار بۆ ڕێوڕەسمی هاوسەرگیری سەرف بکەیت لەکاتێکدا دەتوانیت ئەوە بۆ تێچووی سەفەرەکەت دابنێیت.\nسەرچاوە: عەسری ئێران


چەند شەوێک لەمەوپێش، لە ژێر بارانێکی وورددا هاوەڵێکم لە هەولێر پێی ووتم، ئێمە ئەوەندە دوورنین لە شەڕی ناوخۆوە. سەرباری ئەوەی کە من باوەڕم وەهایە ئێمە شەڕی ناوخۆمان تێنەپەڕاندوە و بەردەوام لە بڕی هەوڵدان بۆ تێپەڕاندنی زیاتر و زیاتر بۆ بوارەکانی تری ژیانی دەبەین وەک یادەوەری، سۆز، کار، ئابوری، ئاسایش، ئەفسانە و زۆر بواری تر. بە جۆرێک لایەنەکان بەرەو ئەدەبیاتی لە مرۆڤخستن هەنگاو دەنێن، کە یەکێکە لە بنەماکانی جینۆساید. بەڵام گوێبیستبوونی ئەو ڕستەیە موچڕکەی بە لەشمدا هێنا، بە تایبەت کە چەند ساڵی ڕابوردوو گوێبیستی زۆر چیرۆکی دڕندانە بووم دەربارەی شەڕی ناوخۆی کوردی.\nدۆخی کوردستان لە ئەمڕۆدا دۆخێکی ئاوارتەیە. سەرباری ئەمە تێگەیشتن لەم دۆخە لاوازە چونکە، یەکەم بەرهەمهێنانی عەقڵ لاوازە و دووەم، زۆرینەی ئەوانەی کە دەبێت بیربکەنەوە لە ناوەوەن و وەک ناوەکی بیردەکەنەوە. ئەمەش وەهای کردوە هەموو سوتەمەنی ململانێکان بن نەک ئامرازی ڕاڤەکردن.\nدۆخی کوردی پڕیەتی لە ململانێ، بەڵام ئەگەر بێتوو لە دیدی ثیوسیدادیسەوە بیبینین بە تایبەت ئەگەر ثیوسیدادیس لنگەوقوچ بکەین ڕەنگە بنەمای دیدێکمان بداتێ. ثتیوسیدادیس نوسەر و ئەفسەری یونانیە، کە شەڕی پیلۆپینێسیای بە ووردی و بێلایەنی و عەقڵانی نوسیوەتەوە، بە جۆرێک کتێبەکە هەتا ئەمڕۆ بنەمای خوێندنەوەی جۆرێکی تایبەتە لە ململانێ لە دونیادا. دواین کتێب لەمبارەوە بە ناوی تەڵەی ثیوسیدادیس کە بیرمەندی هارڤەرد گراهام ئەلیسن نوسیویەتی. بە پێی ئەم تیورەیە، هەڵکشانی ئەسینا، بوە هۆی مەترسی لای سپارتاییەکان، ئەم مەترسیە، بە تایبەت کاتێک خراپ لێکدرایەوە ئەوا لە ئەنجامدا بوە مایەی شەڕی بەناوبانگی سپارتا و ئەسینا کە لە ئەنجامدا هەردوو دۆڕاو و لاوازبوون و بوون بە ژێردەستەی هێزەکانی تر.\nئەگەر ئەم هاوکێشەیە لە ئەمڕۆی کوردستاندا بەرهەم بهێنینەوە: بە تایبەت کاتێک کوردستان لە ناوەوە لە دۆخی هاوسەنگی هێز و ململانێ و هاوپەیمانی بەرژەوەندیانەدا دەژی، ئەوا ڕەنگە بتوانین دۆخێکی تیوری بەرهەم بهێنین. دیارە بەکاربردنی چەمکی هاوسەنگی هێز و فرۆشتنی وەک ئەوەی وەهابێت کە چەمکێک و دۆخێکی ڕەوایە بەشێکی ترە لە درێژەپێدانی شەڕی ناوخۆ. مانای چیە لە هەناو یەک یەکەدا، هاوسەنگی هێز هەبێت. لە کاتێکدا کە هاوسەنگی هێز جۆری ململانێی نیودەوڵەتیە نەک ناوخۆیی. دیارەی مێژووی ئەم چەمکە، کە چەمکێکی تایبەتی ئینگلیزییە، زۆر ئاڵۆزە بۆ ئەوەی لێرەدا ڕاڤەی بکەین. بەڵام بوونی عەقڵیەتی هاوسەنگی مانای بوونی رکەبەرایەتی و رێگری و ترس و دژایەتیە، لە دۆخێکی وەها ناتوانین باس لە حوکمداری و سەروەری و یاسا و دەستور بکەین. لە بڕی ئەمانە هێزی چەک و پارە و پڕوپاگەندە باڵادەست دەبن.\nچۆن ثیوسیدادیس پێچەوانە بکەینەوە. ئایا کاتێک دوو هێزی هاوسەنگ یان هاوتا، کاتێک لە میانەی پرۆسەی دیموکراسیدا، هێزێکیان لاوازدەبێت و هێزێکیان بەهێز، دیارە کە دەڵێین دیموکراسی مەبەستمان لە هەموو ئەو ئەفسانانە نیە کە لە دەوری دیموکراسی تەنراوە، بەڵکو مەبەستمان ناشەڕە، ئەوا هێزە لاوازبوەکە ناچاردەبێت کە پەنا ببات بۆ هێزی ڕەق بۆ درێژەپێدان بە هاوسەنگی.\nبەم پێیە ئەوەی ئێمە هەمانە دۆخێکی ناوارتەیە:\nیەکەم، هاوسەنگی دەبێت درێژەی پێبدرێت، گەر بە شەڕیش بێت.\nدووەم، دیموکراسی تەنها کاتێک قبوڵ دەکرێت کە هیچ گۆڕانکاری لە هاوسەنگی هێزەکاندا دروست نەکات.\nسێیەم، هێزەکان هەمیشە ئامادەباشن بۆئەوەی ئەوەی بە دیموکراسی بەدەستی ناهێنن یان لە دەستی دەدەن بە هێز کاری بۆ بکەن، بەم پێیە ئەوەی پێی دەوترێت دیموکراسی کارێکی نمایشی سنوردارە.\nئەمە کێشە گەورەکەیە لە کوردستان. کاتێک ئەمە کێشە ئاڵۆزەکەیە، دەبێت کار بۆ ئەوەبێت کە چۆن کار بۆ لاوازکردن و تێپەڕاندن و گۆڕینی دەکرێت، نەک کارکردن لە هەناویدا بۆ هەڵاوسان و ئاڵۆزکردن و درێژەپێدانی.\nبە جۆرێکی تر بپرسین ئایا ئێمە پانتاییەکی ئالودەنەبومان هەیە لە دەرەوەی شەڕی ناوخۆ لە کوردستان؟ بە تایبەتی لە بواری عەقڵی مەعریفیدا، بە داخەوە نەخێر. گەر لە ڕابوردودا جار جارێک وەها باس لە قەڵەمی شەڕی ناوخۆ دەکرا کە قەڵەمێکی خراپە، ئەوا ئەمڕۆ بە ئاگایی و بێئاگایی کەم قەڵەم هەن لە دەرەوەی شەڕی ناوخۆ، بە شێوازە فراوانەکەی.\nپێرکلیس ئەسیناییەکانی کردەوە خەڵکێکی بەهێز، بەڵام دیموکراسی پاش ئەو بوو بە هۆکاری دیماگۆجی، دیماگۆجی بە مانای ووتنی ئەوەی کە خەڵك ئارەزوی گوێبیستنی دەکات، بە مانایە دواکەوتنی خەڵك نەک ڕابەرایەتیکردنیان. دیموکراسی ئەسیانی کوشت، نەیتوانی شەڕی سپارتا بباتەوە، هەردوولای لاواز و ملکەچ کرد.\nئەمڕۆ دیموکراسی کوردی بە هەمانشێوە دیموکراسیەکی لاوازی بێدیدی تەپڵ لێدەری شەڕە. گەر لە یونانی کۆن هەموو ئەوانیتر بوون بە بەشێک لە شەڕی ناوخۆی نێوان سپارتا و ئەسینا، دۆخەکە هیچ نەگۆڕاوە، شەڕی ناوخۆی کوردی لە ساتی دەستپێکردنی دەبێتە پانتایی ململانێی هێزەکانی تر و کورد تەنها دەبێتە سوتەمەنی.


کۆماری ئیسلامی بووەتە هێزێکی گەورەی ناوچەییهه واڵده ری ئال و به ێت (ع)\nFebruary 18, 2021 - 11:10 AM کۆدی هه واڵ : 1116480 سه ر چاوه : Mehrnews Link:\nبه پیی هه وال ده ریی ئالو به یت(ع) ـ ابنا ـ ئەمینداری گشتی حزبوڵڵای لوبنان شەوی سێشەممە لەسەر گۆڕانکارییە ناوخۆییەکانی ئەو وڵاتە و هەروەها ناوچەییەکان لێدوانی دا.\nسەید حەسەن نەسروڵڵا وتی: 42 ساڵ لە سەرکەوتنی شۆڕشی ئیسلامی ئێران تێپەڕیوە و ئەو کۆمارە هەر ماوە و لە هەموو بوارەکان پێشکەوتنی هەبووە تەنانەت بووەتە هێزێکی گەورەی ناوچەیی کە لە سەر حەسێب دەکرێت.\nپێکهێنانی سوپای ئەلکترۆنیکی ئەمریکا و ئیسرائیل بۆ ئاژاوە نانەوە\nسەید حەسەن نەسروڵڵا وتی: تێلاڤیڤ و واشنتۆن و هاوپەیمانەکانیان ڕایدەگەیێنن کە بۆ ئاژاوەنانەوە و دژایەتی دروست کردن سوپای ئەلکترۆنیکیان پێک هێناوە. هەندێک کەس دەیانەوێت لە ڕێگای تۆڕە کۆمەڵایەتییەکانەوە وڵات بەرەو تەقینەوە ببەن.\nئەمینداری گشتی حزبوڵڵا بە ئاماژە بە گۆرانکارییەکانی ناوچەکە درێژەی دا: گۆڕانکاریی گەورە لە ناوچە دێتە ئاراوە و لوبنان بەشێکی بنەڕەتی لە ئەو ناوچەیەیە و گۆڕانکارییەکان کاریگەری دەکاتە سەری.\nنیگەرانی ئیسرائیل و عەرەبستان لە پرسی ناڤۆکی ئێران\nسەید حەسەن نەسروڵڵا هەروەها لە بەشێکی تر لە قسەکانی ئاماژەی کردە سەر پرسی ناڤۆکی ئێران و وتی: نیگەرانی ئاشکرای ئیسرائیل و عەرەبستانی سعوودی لەسەر دۆسیەی ناڤۆکی ئێران زۆر بەرچاوە.\nناوبراو بە بەرز ڕاگرتنی بەرخۆدانی ئێران بەرانبەر هەوڵ و گەمارۆ سەختەکانی دەوڵەتی ترامپ، وتی: ئێران لە ئەم ماوەیەدا سەربەرزی و خۆڕاگریی خۆیی نیشان دا و ترامپیش هەر چاوەڕوانی پێوەندی تەلەفۆنی ئێران مایەوە. ئێران قۆناغێکی ئەستەمی تێپەڕاند.\nئەمریکا و هەوڵ بۆ بووژانەوەی داعش\nسەید حەسەن نەسروڵڵا وتی: قسەکانی ئەمریکا لەسەر ئەوەی کە چی دیکە بەرپرسایەتی ئەوان پاڵپشتی لە نەوتی سووریا نییە لە حاڵێکدا دێتە ئاراوە کە هەوڵ دەدەن بۆ بووژانەوەی دووبارەی داعش. کەسێک کە لە ڕابردوودا داعشی شکست دا دیسان دەتوانێت شکستی بدات و هەرجۆرە هەوڵێک بۆ ڕووبەڕوو بوونەوەی ئەبێ هێرشبەرانە بێت نەک بەرگریانە.\nگەڵاڵەی دانوستانی سەدە و فەلەستین\nسەید حەسەن نەسروڵڵا سەبارەت بە گەڵالەی دانوستانی سەدەش وتی: گەڵاڵەی دانوستانی سەدە لە ئەنجامی بەرخۆدانی نەتەوە و رێبەرەکانی فەلەستین و بەرەی بەرخۆدانەوە خەریکە دواهەناسەکانی لێدەدات. کەسانێک وەکوو دەسەڵاتدارانی سوودان تێدەگەن کە ئاسایی کردنەوەی پێوەندی لەگەڵ ئیسرائیل کێشە ئابوورییەکانیان چارەسەر ناکات. ئیسرائیلییەکان پرسی ئاسایی کردنەوەی پێوەندی لەگەڵ وڵاتانی دیکەیان زۆر گەورە کردووەتەوە.\nهۆشداریی بە ئیسرائیل سەبارەت بە هەر جۆرە شەڕێک\nسەید حەسەن نەسروڵڵا سەرۆکی ئەرکانی سوپای ئیسرائیلی خستە بەردەنگەوە و وتی: تۆ هەر کارێک کە دەتەوێت بیکەی، بیکە و ئێمەش هەر کارێک کە دەمانەوێت دەیکەین. ئێمە بەدوای شەڕەوە نین بەڵام ئەگەر شەڕ دەست پێبکەن دێینە مەیدان. کەسێک نازانێت شەڕێکی کورت نەبێتە شەڕێکی تەواو و درێژخایەن.


پێویستە ژنە سپی پێستەكان ئاگاداری كۆرۆنا بن - تۆڕی میدیایی خەڵک\nدوو توێژینەوەی بەریتانی ئاشكرایان كردووە ئەو ژنانەی لە تەمەنی دەیەكانی 40 و 50 كانی تەمەندان لە دوای چاكبوونەوە لە نەخۆشی كۆرۆنا بۆ ماوەیەكی درێژ تووشی هەندێك گرفتی تەندروستی دەبن.\nبەپێی ئەو توێژینەوانە ئەو ژنانە لەگەڵ هەندێك گرفتی تەندروستی پەیوەست بە هەناسەدان و مێشكەوە بەرەوڕوو دەبن.\nیەكێك لە توێژینەوەكان ئاماژەی بەوە كردووە دوای پێنج مانگ دەرچوون لە نەخۆشخانە و چاكبوونەوە لە كۆرۆنا ئەوانەی سپی پێستن، یان لە نیوەی تەمەندان یان نەخۆشی شەكرە و سی و دڵیان هەیە تووشی گرفتی تەندروستی درێژخایەن دەبن.\nبەشداربوویەكی توێژینەوەكە، دەڵێت ئەو ژنانەی سپی پێستن و تەمەنیان 40 بۆ 60 ساڵە تووشی چەند گرفتێكی تەندروستی دەبن.\nتوێژینەوەی دووهەمیش باسی لە ئەوە كردووە ئەو ژنانەی تەمەنیان لە 50 ساڵاندایە و لە كۆرۆنا چاكبوونەوە تووشی چەند گرفتێكی تەندروستی گەورە دەبنەوە.\nئیسرائیل چەقی بەستووە


تورکیا لەژێر چەتری ناتۆدا چەندین ساڵە یاریەکی ناشیرین دەکات لە نێوان ئەمریکاو ڕوسیادا، ئێستا ھەموو ئەندامانی ناتۆ تێگەیشتون کەکاتیەتی سنورێک بۆ ئەردۆغان دابنیریت، بۆیە داھاتوی تورکیا لەناو ناتۆدا وەک ڕابردوونابێت، چونکە کاتی خۆشی چاوپۆشی لێکراوەو مەرجەکانی ئەندام بونی تیانەبووە، بەس لەبەر ئەوە جێی کراوەتەوە تا چەند ھەنگاوێک لە ڕوسیای دوور بخەنەوە. چەندین ساڵە شتێک نەماوە بەناوی پەیوەندی ئەمریکاو تورکیا لەئاستی دامەزاوەکانی ھەردوو ووڵات، ئەوەی ھەیە پەیوەندی ناڕونی ئەردۆغان و ترامپە کە دوو کەسایەتی ناجێگیرن و داھاتووی ئەو پەیوەندیە ڕون نیە.\nبانگھێشتکردنی ئەردۆغان بۆ کۆشکی سپی بۆ ئەوەیە ئیتر ئەو پەیوەندیەی نێوان ئەم دوو وڵاتە قسەی کۆتای لێ بکرێت، ئەردۆغان کۆمەڵێ داواکاری ھەیەو ترامیش لیستێکی بۆئامادەکردوە، ھەردووکیان ئەیانەوێت لەو بینینە زۆرترین دەستکەوتیان ھەبێت.\nلیستی داواکاریەکانی ئەرۆدغان :\n٭ بەکارھێنانی ترامپ تا ھەوڵبدات ئەو یاسایەی کە ئامادەکراوە لە لایەن ئەنجومەنی پیرانەوە ڤیتۆکەی لەسەر لاببرێت و کۆتای پێبێت و باس نەکرێتەوە، دوای ڕۆیشتنەوەی ئەردۆغان دەکرێتە دەنگدانەوەو زۆرینەش دێنیت.\n٭ ڕاگرتنی یاسای ناساندنی جینوسایدکردنی ئەرمەنیەکان لەئەنجومەنی پیران.\n٭ داوای تەسلیم کردنەوەی " فەتحوڵڵا گولەن " بە تورکیا.\n٭ ڕگرتنی ھاوکاریە سەربەزیەکان بۆ ڕۆژئاواو، باسنەکردنی شتێک کە ناوی کوردە جا لەھەر شوێنێک بێت.\n٭ لابردنی سزاکانی ئەمریکا لەسەر ھاڵک بانک.\n٭ چاوپۆشیکردنی ئەمریکا لە بازرگانی تورکیاو ئێران.\nداواکارییەکانی ئەمریکا :\n٭ مەرجی سەرەکی ئەمریکا لە تورکیا دەستبەردابونی کڕیی سیستەمی ئێس ٤٠٠ە ، کە ئەوە کرا ئەمریکا ئامادەیە تورکیا بگەڕێنێتەوە ناو پرۆگرامی فرۆکەی F 35 و واژۆکردنی ئاڵوگۆڕی بازرگانی بە قەبارەی ١٠٠ ملیار دۆلار.\n٭ دانانی ھێڵێکی سور بۆ پەیوەندیە بازرگانیکی ئێران و تورکیا.\n٭ وەستاندنی تورک لە دژایەتی کوردان.\nدەرئەنجام ئەگەر تورکیا پاشەکشەی نەکرد لەکڕینی سیستەمی ئێس ٤٠٠، ئەوا ھەموو شتەکان پێچەوانە دەبنەوەو، ئەردۆغان بەدەستی بەتاڵ دەگەڕێتەوە و تورکیا ھیچی دەستناکەوێت. ھەر لەدوای گەڕانەوەی ئەردۆغان بۆ تورکیا ئەنجومەنی پیران یاسای سزاکانی سەر تورکیا بەزۆرینەی دەنگ تێدەپەڕێنێ، سەرەتای یارییەکان دەست پێدەکات، دوابەدوای ئەوە شتی سەیر لەتورکیا ڕووئەدات.\n1561 جار خوێندراوەتەوە\nجەلال شێخ کەریم\nئایا شەهید حەمە ڕەش کامیانە؟ (نۆکەری فاشییەکان بوو)..! یان (گەرمیانییەکی گڕگرتوو)..!